French Open. Дунёнинг иккинчи ракеткаси учинчи босқичда / Olamsport.com\n31 май 09:58\nFrench Open. Дунёнинг иккинчи ракеткаси учинчи босқичда\nТеглар : ТеннисПарижРолан Гаррос\nФранция пойтахти Париж шаҳрида теннис бўйича “Катта Дубулға” туркумига кирувчи “Ролан Гаррос” турнири давом этяпти.\nҲам эркаклар, ҳам хотин-қиз теннисчилар ўртасидаги баҳсларда учинчи давра иштирокчилари маълум бўлмоқда. Аёллар ўртасида дунёнинг иккинчи ракеткаси бўлиб турган Каролин Возняцки турнирдаги иккинчи ғалабасига эришди.\nДаниялик теннис маликаси иккинчи давра учрашувида дунё рейтингида 219-ўринни эгаллаб турган испаниялик Георгина Гарсия-Пересни 6:1, 6:0 ҳисобида мағлуб этди. Энди Каролин учинчи босқичда франциялик Полин Парментьега қарши кортга чиқади.\nИспаниядаги турнир вақтида болбойнинг устига ҳакам ўтирадиган ўриндиқ тушиб кетди + ВИДЕО 0\nСимона Халеп ва Женнифер Брэди Дубайдаги турнирда қатнашмайдиган бўлди 0\nЭнди Маррей: Ростини айтсам, бу менга умуман ёқмайди 0


ҲИДОЯТ АЛЛОҲДАНДИР | Group on OK | Join, read, and chat on OK!\nNews FeedTopics 9 610Photos 11 234Participants 54 521\n261 322 views\n78 184 views\n____Шу қиз ўлганига 2 йил бўлибди. Намозга жуда ҳам маҳкам тақволи киз экан. Отасини тушига тинмай кириб "отажон мени жойимни ўзгартиринг, менинг енимдагилар менга озор беряпди" деб йиғларкан. Кейин отаси олимларга бориб айтса, олимлар очиб бошқа жойга кўмишга рухсат беришибди. Жами бандасига насиб қилсин мана шундай ўлим! 🤲\n✨Аллоҳ буюк унинг севгиси ҳам ҳар нега қодирдур! ☝☝☝\n🥀....Яратган Аллоҳга иймон, Пайғамбаримиз Мухаммад Росулаллох Салаллохи Алайхи Васалламга шафи келтирган Мусулмонлар ибодатингизни Аллоҳ қабул қилсин! 🤲\n ИСТИҒФОР – ДИЛ ҚУВОНЧИ — Истиғфор айтишни кўпайтиринг, муаммодан қутуласиз. — Истиғфор айтишни кўпайтиринг, Аллоҳга яқин бўласиз. — Истиғфор айтишни кўпайтиринг, қалбингиз қордек оппоқ, руҳингиз тетик бўлади. — Истиғфор айтишни кўпайтиринг, гуноҳлардан фориғ бўласиз. — Кўп истиғфор айтинг, дилингиз яйрайди, кўнглингиз ёзилади. — Кўп истиғфор айтинг, муваффақият қозонасиз. — Истиғфорни кўпайтирсангиз, ташвишларингиз ариб ёруғ кунларга етасиз. — Кўп истиғфор айтинг, касалликдан тўлиқ\nШукр қилинг биродар. Нексияда кетиб турган киши олдидан катта тезликда Малибу минган бир киши ўтиб кетибди. “Эҳҳҳ, қани энди менда ҳам Малибум бўлса”-дебди. Қараса йўлни четида бир оддийроқ одам Тикосини юрғиза олмай уриниб ётган экан. Нексиялик одам “Худога шукр, Нексия бўлсада юриб турибди”-деб шукр қилиб йўлида давом этибди. Тикоси бузулган одам бир амаллаб Тикони юрғизиб минаркан, ҳозиргина ўтиб кетган Нексияни ортидан хавас қилиб қолибди: ”қани эди мани ҳам битта Нексиям бўлса”...шу заҳ\nСОҒИНЧ Эй,Аллоҳ! Мен уни жуда соғиндим. Анча бўлди,ундан айрилиб қолганман. Ҳар куни кўришиш умиди ила тараддуд кўраман. Қувонч ила унга талпинаман. Саҳарлаб тураман,унинг дийдорига талпиниб... Кеч бўлса,ошиқаман. Сокин вақт,фурсат ғанимат деб... Лекин,кўришаолмайман. Унинг дийдори - лаззатли,қувончли. У мени Сенга,Сенинг дийдоринга,Сенинг розилинг сари қадам ташлашимга кўмакчи,йўлбошчи ва ҳаётим манҳажи эди. ...Уни жуда-жуда соғиндим,Роббим. Уни менга қайтар, Ё Робб! Уни менинг ж\n✍..... Бу видеони алабатта кўришларингни тавсия қиламан. Ливиядаги "Ал-Ислоҳ" номли исломий мактаб директорининг битирув тадбири пайтидаги қилган маъвизаси.📖☝\nУйқуга ётиш олдидан ўқиладиган энг зарур оят ва суралар: «Оятул-курсий» Абу Ҳурайра розияллоҳу анҳудан ривоят қилинади: «Расулуллоҳ соллаллоҳу алайҳи васаллам мени Рамазон закотини сақлашга вакил қилдилар. (Тунда) биров келиб дон-дунлардан ҳовучлаб ола бошлади. Мен уни ушлаб олиб: «Сени Расулуллоҳ соллаллоҳу алайҳи васалламнинг ҳузурларига олиб бораман»,– дедим... Ушбу ҳадиснинг охирида: У: «Мени қўйиб юбор, сенга Аллоҳ улар билан манфаат берадиган сўзларни ўргатиб қўяман»,– деди. «Ул\nadded May 17 at 15:14\nAll 9 610\n— Мохлар Ойим\n54 521 participants in the group


Ўзбекистон-Германия: савдо-иқтисодий ва сармоявий ҳамкорлик истиқболлари — Review.uz\nИқтисодий тадқиқотлар ва ислоҳотлар маркази директори ўринбосари Умид Абидходжаев Ўзбекистон ва Германия ўртасида дипломатик муносабатлар ўрнатилганининг 29 йиллигига бағишланган ўзбекистон-герман видеоконференциясида иштирок этди.\n2021 йил 5 март куни Иқтисодий тадқиқотлар ва ислоҳотлар маркази директори ўринбосари Умид Абидходжаев Ўзбекистон ва Германия ўртасида дипломатик муносабатлар ўрнатилганининг 29 йиллигига бағишланган ўзбекистон-герман видеоконференциясида иштирок этди.\nТадбир стратегик ва минтақалараро тадқиқотлар институти томонидан Конрада Аденауэр жамғармасининг Ўзбекистондаги ваколатхонаси билан ҳамкорликда ташкил этилди.\nАнжумандан кўзланган мақсад савдо-иқтисодий, сармоявий, маданий-гуманитар соҳаларда, жумладан, пандемиядан кейинги даврда ўзбекистон-герман ҳамкорлигининг бугунги ҳолати ва истиқболларини муҳокама қилишдан иборат бўлди.\nТадбирда Тошкент ва Берлиндаги дипломатик ваколатхоналар раҳбарлари, илмий-таҳлилий тузилмаларнинг етакчи экспертлари ҳамда расмий доиралар вакиллари иштирок этди.\nИқтисодий тадқиқотлар ва ислоҳотлар маркази директори ўринбосари У. Абидходжаев ўз нутқида Европа Иттифоқи давлатлари орасида Германия Ўзбекистоннинг асосий савдо-иқтисодий ҳамкори эканлигини алоҳида таъкидлади.\nУмуман олганда, сўнгги уч йил ичида Ўзбекистон ва Германия ўртасидаги савдо айланмасининг ўсишида ижобий тенденция кузатилди. Сирасини айтганда, 2016 йилдан 2019 йилгача икки мамлакат ўртасидаги товар айланмаси 87% га ўсиб, 529,1 млн доллардан 989,8 млн долларгача ошди. Шунингдек, экспорт 69% га, импорт эса 88,4% га ўсди.\n2020 йилда коронавирус пандемияси туфайли савдо айланмаси 16,2% га камайиб, 829,0 млн. долларни ташкил этди. Жумладан, экспорт аксинча 13,3% ошди, яъни,62,2 млн доллардан 70,5 млн. долларгача, импорт эса 18,2% камайди, яъни, 927,5 млн доллардан 758,5 млн. долларгача.\nЎзаро савдодаги номутаносибликни қайд этган У. Абидходжаев Ўзбекистон "GSP +" мақомини иложи борича тезроқ қабул қилиши ЕИ мамлакатларига, шу жумладан, Германияга тайёр маҳсулотлар экспортини ошириш имконини беришини таъкидлади.\n2020 йилда 110 га яқин инвестиция лойиҳаларини амалга ошириш доирасида Германиянинг ўзлаштирилган инвестициялари ҳажми 25% га ўсди ва 710 млн. доллардан ошди.\nГерманиянинг иқтисодий ҳамкорлик ва тараққиёт федерал вазирлиги икки томонлама ҳамкорлик учун шерик мамлакатлар рўйхатини қисқартирадиган янги "2030 стратегия"сини ишлаб чиқди. Шу билан бирга, Марказий Осиё давлатларининг қисқартирилган рўйхатига фақат Ўзбекистон киритилди, бу эса қўшма лойиҳаларни амалга ошириш бўйича икки томонлама ҳамкорликни давом эттириш имконини беради.\nЖумладан, Иқтисодий тадқиқотлар ва ислоҳотлар маркази директори ўринбосари Германия билан минтақа мамлакатларига, жумладан, Жанубий Осиё, хусусан, Афғонистон бозорларига экспорт қилиш учун тайёр маҳсулот ишлаб чиқариш объектларини яратиш бўйича ҳамкорликнинг истиқболли йўналишларини алоҳида таъкидлаб ўтди.\nХулоса қилиб айтганда, Ўзбекистон билан Германия ўртасидаги савдо-иқтисодий ва сармоявий ҳамкорлик катта истиқболга эга бўлиб, иқтисодий ҳамкорликнинг янги шакл ва йўналишларини топиш ва ривожлантиришни давом эттириш зарурлигини таъкидлади.\nЭслатиб ўтамиз, 2020 йилнинг февралида Ўзбекистон Республикаси Иқтисодий тадқиқотлар ва ислоҳотлар маркази директор ўринбосари У. Абидходжаевдан иборат делегация Берлинга ташриф буюрди. Унда Ўзбекистон-Германия ҳамкорлигининг истиқболли йўналишлари, шунингдек, минтақавий хавфсизликни таъминлаш, минтақавий ва глобал савдо-иқтисодий тузилмалар билан ҳамкорлик қилишнинг долзарб масалаларини муҳокама қилинди.\nБундан ташқари, 2020 йил апрель ойида Иқтисодий тадқиқотлар ва ислоҳотлар маркази "Berlin Economics" консалтинг компанияси кўмагида бизнес иқлим индекси (Geschäftsklimaindex)ни ишлаб чиқиш бўйича Германия тажрибасини ўрганиш учун Иқтисодий тадқиқотлар институтида "ifo Institut" (Германия) вебинар ўтказилган.\nКўрсаткичларни йиғиш учун IFO формулаларидан фойдаланган ҳолда индексни ишлаб чиқиш бўйича батафсил маълумотлар олинди. Ўтган йилнинг май ойидан бошлаб Иқтисодий тадқиқотлар ва ислоҳотлар маркази ҳар ойда 1000 дан ортиқ корхоналар ўртасида бир хил IFO методологияси ёрдамида яратилган Ўзбекистонда ишбилармонлик муҳитини баҳолаш бўйича сўров ўтказмоқда.\nИқтисодий тадқиқотлар ва ислоҳотлар маркази Берлин иқтисодий гуруҳи билан ҳамкорликни янада чуқур давом эттирмоқда. Хусусан, жорий йилда ЯИМни прогнозлаш методологиясини кўриб чиқиш ва уларнинг афзалликлари ҳамда камчиликларини таққослаш, шунингдек, таъминот томонидан қисқа муддатли ва узоқ муддатли ЯИМни прогноз қилишнинг оптимал методологиясини ишлаб чиқиш ва бу методологияни амалда қўллаш режалаштирилган.\n05.01.2022 11:43 791


ШAФФОФЛИК ҲAҚИДA « Ўзбекистон Халқ Ҳаракати\n20 December 2020 - 14:45\nБугун Ўзбек жамиятида Ойна вазифасини ўтаётган ғаройиб бир Одамнинг туғилган куни.\nЎткан давр ичида гўё у мамлакат бахтсизлигига бош сабабчи эди. Чунки ҳамма ойнага қараб- яъни гўё фикрлай бошлаганда, ҳамма бахтсизликларга бош сабабчи деб ушбу шахсиятни биларди, ҳозир ҳам қисман шундай деб билади.\nКаримов даврида унинг исмини ҳатто шивирлаб ҳам айтишга қўрққан ҳолларга дуч келардик, бу ғаройиб эмасми.\nҲатто ижтимоий тармоқда бу шахс ёзган, масалан, тўрт қатор мисрани, эълон қилсангиз, виртуал дўстлар қўрқиб, сизни дўстлигидан чиқариб ташлаб, кейин васвасага тушган ҳолларга ҳам дуч келамиз.\nУшбу шахс ҳақида гурунг кетганда уни “кибрли” га чиқариб бошлашади.\nЎзбек жамиятининг тарихий хотирасида негадир Баҳовуддин Нақшбандни ҳам кибрлига чиқаришгани сақланиб қолмаган.\nАксинча, у вафот этгандан сўнг унинг таълимоти яшаб қолди.\nБаҳовуддин Нақшбанднинг ўзи эса уни кибрлига чиқарганларга жавобан шундай деган эди: “Бу Аллоҳнинг кибриёлигидан”.\nБаҳовуддин Нақшбанд ҳар қандай ҳавойи нарсаларга бош эгмасди, шунинг учун жамият уни кибрли дейди. Аммо Баҳовуддин Нақшбанд кимдадир қонуний сифат кўрса, унга бош эгарди.\nБаҳовуддин Нақшбанд ва Муҳаммад Солиҳни тенглаштирмоқчи эмасман. Умуман, бошқа нарса ҳақида ёзяпман.\nБизнинг миллатда тарихий хотира ҳеч қачон бўлмаган. Маълум бир шахсларда вақт узунасида яшаб келади, аммо жамият тарихий хотирасини тиклашга ҳаракат ҳам бўлмаган. Aхир қандай бўлсин? Бунга ўзимизнинг романтик тизим йўл ҳам қўймаган.\nТарихий хотираси йўқ ҳар қандай жамият шахслардан қўрқади, ҳамма балоларни, ўзининг ҳамма бахтсизликларини унга – балогардонга ағдаради.\nТарихий хотирамиз йўқлигини Каримов даврига қараб ҳам билса бўлади, оддий айтганда, бу даврдан эсда қоладиган ҳеч бир нарса қолмади. Эсда қолгани зулм, ёлғон, алдов, порахўрлик, таъмагирлик, ва шу каби. Бу эса хотира эмас.\nФақат шаффоф тизим қурилсагина жамиятнинг тарихий хотираси тикланади. Шундагина жамиятдаги гражданин шахсга айланади. Ошкоралик ёки тоталитар жамиятда исталмаган шахсдаги каби сифатларга эга бўлади.\nОшкоралик- ҳар қандай ноқонуний нарсаларнинг тизимга солинишидир. Шаффофлик – қонуний – асл нарсаларнинг тизимга қўйилиши, одамдаги асл-қонуний сифатларнинг юзага чиқиши.\nОшкоралик тизими минг йил ва чексиз ресурс билан давом этганда ҳам тараққиёт бўлмайди, чунки инсон ўйлаб топмаган қонуният бор.\nОшкораликда –инсон ноқонуний қарорлар ўйлаб топиб, тараққиётнинг белгиси –двигатели бўлган асл сифатларни беркитади.\nБизда ренессанс (12 асрдан кейин) –маърифат асридан кейин романтизм даври – ошкоралик даври давом этиб келмоқда.\nШаффофлик йўқ экан, демак тараққиёт ҳам йўқ, бу эса инсон ўйлаб топмаган қонун- Aллоҳнинг иродаси.\nБизда шаффофлик бўлганда эди, Муҳаммад Солиҳ ва унга ўхшаган шахсиятлар учун мамлакат эшиги очиғ бўлар эди.


Қайси турдаги маҳсулотларни севиб истеъмол қилишингизга қараб, феълингизни аниқланг! Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Қайси турдаги маҳсулотларни севиб истеъмол қилишингизга қараб, феълингизни аниқланг! 15:15, 18 октябрь 2016\tСут маҳсулотларини яхши кўрувчилар мулойим, ёқимтой ва барчанинг ташвишига ҳамдард бўлишади. Фаоллик, атрофдагиларни қўллаб-қувватлаш, биринчиликка интилиши, бошқарувчилик уларга хос. Шу билан бирга, бу тоифадагилар доим эътибор ва меҳр исташади. Ва яқинларига ҳам муҳаббат улашиб, уларни турли муамомлардан ҳимоя қилишга ҳаракат этишади. Сабзавотларни хуш кўрувчилар нозик табиатли, мулоҳазали ва жиддий инсонлардир. Уларнинг мақсадалри аниқ бўлиб, шу сабадан ҳам кареьра поғоналарини тез забт этишади. Кучлиликлари сабаб жаҳлингизни сочсангиз ҳам, улар кулиб жавоб қайтаришлари ва сизни тинчлантиришлари мумкин. Саломатликларига эътиборлилиги ҳам ҳаётни севишларидан далолат.\nМевахўрларнинг кўнгилларини нозикдан-да нозик. Улар барча воқеаларни юракка яқин олади. Мунозара қилишни яхши кўришади. Бир кўришдаги муҳаббат ҳам уларга хос. Баъзида кутилмаган қарорлари билан атрофдагиларни лол қолдиради. Ўзларига бўлган ишончлари сабаб ҳам таваккал қилишга уста.\nГўштли таомлар жону дилингиз бўлса, сиз бироз шошқалоқсиз. Қарор қабул қилишга, бошқалар учун хулоса чиқаришга устасиз. Барча нарсани назорат қилиб туришни истайсиз. Яна бир одатингиз бор, дилингиздаги тилингизда. Шунниг учун атрофингиздагилар сиздан баъзан ранжиб қолишади. Самимийлик, куйди-пишдилигингиз эса таҳсинга лойиқ.\nШиринликларни кўрганда қоматингиз ҳам эсдан чиқиб, уларни паққос туширасизми? Унда сиз самимий, кўнгли очиқ ва ичида гап турмайдиганлардансиз. Сиз инсонларни, умуман ҳаётни жуда севасиз. Бироқ таъсирчанлигингиз сабаб сал нарсага аразлаб қолишингиз ҳам бор гап. Оила ва ишда ақлингиз, ишбилармонлигингиз билан барчани ҳайратлантирасиз.\nТаомлардан кўра салатларга ихтиёр берсангиз, кичик қадамлар билан улкан чўққилар томон интилувчансиз. Шошиш, ўзни ўтга-чўққа уриш сизга ёт. Яна муаммоларни ҳам босиқлик билан қабул қиласиз, уларни ҳал қилишга шошилмайсиз. Ҳамма нарсани вақт ҳукмига қўйиб берасиз. Диққат, диққат! "Даракчи"нинг Telegram’даги расмий каналига аъзо бўлиб, янгиликлардан баҳраманд бўлинг! #Маҳсулот\nЎрта ёш инқирози. Оилангизни асраб қола оласизми? Ҳаётингизни яхшилашнинг 4 калити\tАжинлар нимадан қўрқади? Ёхуд эрта қаримаслик чоралари\tҚўллар парвариши ва совуқ мавсум сабоқлари\tКамчилигингизни биласизми? Эркаклар наздида аёлларнинг 20 та салбий хусусияти\t«Логопедга саволим бор»\tОтправить\nҚўллар парвариши ва совуқ мавсум сабоқлари\nКамчилигингизни биласизми? Эркаклар наздида аёлларнинг 20 та салбий хусусияти


Адвокат тожик қизининг қотиллари аслида жазосиз қолганини айтмоқда\n24 январ 2021, Тошкент вақти: 11:25\nБасира Санкт-Петербург судининг бундан икки йил аввал тожикистонлик 9 яшар қизалоқ Хуршида Султоновани ўлдирган жиноятчилар устидан чиқарган ҳукми жабрланувчи томоннинг норозилигига сабаб бўлди.\nСуднинг қотилликни оддий безорилик сифатида баҳолаганидан норози бўлиб, марҳуманинг яқинлари 31 март куни Москвада махсус матбуот анжумани ўтказди.\n“Оилам оғир мусибатда. Қизимни ўлдиришди. Суд маслаҳатчилари эса қотилликни безорилик, деб ўтирибди. Майли, қизимни қайтариб бўлмайди. Лекин бошқа болалар нима бўлади”, - деди Хуршиданинг отаси Юсуф Султонов.\nСултоновлар оиласининг адвокати Нателла Пономарёва Хуршиданинг қотиллари жазоланмай қолди, деган фикрда. У Санкт-Петербург суди ҳукми юзасидан юқори суд инстанциясига мурожаат қилишини билдирди.\nХуршиданинг ота-онаси, қариндош-уруғлари суд маслаҳатчилари чиқарган қарорни, юмшоқроқ айтганда, тушунмаяпти. Зеро, тергов давомида ҳибсга олинганлар жиноят содир этилган жойга бориб, қотилликни қандай амалга оширганини кўрсатган. Уларнинг кўрсатмалари видеотасмага ёзиб олинган.\nЖабрланувчи томон ва давлат айблови қотилликда айбланган 7 судланувчининг айби тўлиқ исботланганини айтса-да, суд бу ишни безорилик, деб баҳолаб, уларни 1,5 йилдан 5 йилгача озодликдан маҳрум этди. Бир судланувчи эса бутунлай оқланди. Асосий айбдор экани исботланган Роман Казаков эса 5 йилга кесилди.\nЎтган ҳафтада суд маслаҳатчилари ҳайъати қотилликдаги асосий ижрочиси Роман Казаковнинг жиноятини безорилик, деб қарор чиқарганди. Суд ҳукмининг юмшоқлиги сабаби шу билан изоҳланяпти.\nХуршидани ўлдиришда айбланганларнинг икки нафари уч ойдан кейин озодликка чиқади. Бунчалик тез озод бўлишига уларнинг тергов давомида ҳибсда сақланган муддати ҳам ҳисобга олиниши сабаб бўлди.\nЭслатиб ўтамиз, 2004 йил февраль ойида ишдан қайтаётган Юсуф Султонов , унинг қизи Хуршида ва жиянига номаълум шахслар ҳужум қилган, оқибатда 11 жойидан пичоқланган Хуршида ҳаётдан кўз юмган эди.


Ҳозир сайтда 119 нафар фойдаланувчи Ишонч телефони статистикаси\nЎзбекистон Республикаси Давлат байроғи тўғрисида"ги қонун 1991 йил 18 ноябрда Ўзбекистон Республикаси Олий Кенгашининг навбатдан ташқари ўтказилган ВИИ сессиясида қабул қилинган. Давлат байроғи ва унинг рамзи бугунги Ўзбекистон сарҳадида қадимда мавжуд бўлган давлатлар билан тарихан боғлиқлигини англатади ҳамда республиканинг миллий-маданий анъаналарини ўзида мужассамлаштиради.\n1. Байроқдаги мовий ранг тириклик мазмуни акс етган мангу осмон ва обиҳаёт рамзи. Тимсоллар тилида бу – яхшиликни, донишмандликни, ҳалолликни, шон-шуҳрат ва садоқатни билдиради. Бинобарин, Амир Темур давлати байроғининг ранги ҳам мовий рангда еди.\n2. Байроқдаги оқ ранг – муқаддас тинчлик рамзи бўлиб, у кун чароғонлиги ва коинот ёритқичлари билан уйғунлашиб кетади. Оқ ранг – поклик, беғуборлик, софликни, орзу ва ҳаёллар тозалиги, ички гўзалликка интилишнинг тимсоли.\n3. Яшил ранг – табиатнинг янгиланиш рамзи. У кўпгина халқларда навқиронлик, умид ва шодумонлик тимсоли ҳисобланади.\n4. Қизил чизиқлар – вужудимизда жўшиб оқаётган ҳаётий қудрат ирмоқларини англатади.\n5. Навқирон ярим ой тасвири бизнинг тарихий анъаналаримиз билан боғлиқ. Айни пайтда у қўлга киритилган мустақиллигимиз рамзи ҳам.\n6. Юлдузлар барча учун руҳоний, илоҳий тисмол саналган. Ўзбекистон Республикаси Давлат байроғидаги 12 юлдуз тасвири ҳам тарихий анъаналаримиз, қадимги йилномамизга бевосита алоқадор. Бизнинг ўн икки юлдузга бўлган еътиборимиз Ўзбекистон сарҳадидаги қадимги давлатлар илмий тафаккурида нужум илми тараққий етганлиги билан ҳам изоҳланади.


Андижонда маст ҳайдовчи йирик ЙТҲ содир этди: беш киши жароҳатланди - 08.06.2021, Sputnik Ўзбекистон\nМаст юк ҳайдовчиси бошқарувни йўқотиб, автомобиль ва фуқароларни уриб юборган. 08.06.2021, Sputnik Ўзбекистон\nТОШКЕНТ, 8 июн — Sputnik. Андижон вилояти Андижон туманида маст юк автомобиль ҳайдовчиси тўхтаб турган автомобилларни уриб юборди.ИИВ ЙҲХББ хабарига кўра, ҳодиса 5 июнь куни тумандаги Завроқ маҳалласи ҳудудидан ўтган автомобиль йўлида рўй берган. Газ-5327 юк автомобили ҳайдовчиси У.З. ҳаракатланаётиб, бошқарувни йўқотган. Сўнгра “Pemco” автомашиналарни таъмирлаш устахонаси олдида тўхтаб турган "Матиз" ҳамда "Спарк" автомобилларини уриб юборган.Натижада ҳодиса жойида бўлган фуқаролар Н.Қ., О.З., Х.Э., А.М. ва вояга етмаган М.И.лар жароҳатланган.Ҳайдовчи тиббий текширувдан ўтказилганда у маст бўлгани аниқланган.Ҳолат юзасидан суриштирув ҳаракатлари олиб борилмоқда.\nйтҳ, авария, андижон вилояти, йўл ҳаракати хавфсизлиги бош бошқармаси (йҳхбб)\n© Пресс-служба ГУБДДПять человек пострадали при столкновении "ГАЗ-5327" с автомобилями Matiz и Spark в Андижанской области.\nМаст юк ҳайдовчиси бошқарувни йўқотиб, автомобиль ва фуқароларни уриб юборган.\nТОШКЕНТ, 8 июн — Sputnik. Андижон вилояти Андижон туманида маст юк автомобиль ҳайдовчиси тўхтаб турган автомобилларни уриб юборди.\nИИВ ЙҲХББ хабарига кўра, ҳодиса 5 июнь куни тумандаги Завроқ маҳалласи ҳудудидан ўтган автомобиль йўлида рўй берган. Газ-5327 юк автомобили ҳайдовчиси У.З. ҳаракатланаётиб, бошқарувни йўқотган. Сўнгра “Pemco” автомашиналарни таъмирлаш устахонаси олдида тўхтаб турган "Матиз" ҳамда "Спарк" автомобилларини уриб юборган.\nНатижада ҳодиса жойида бўлган фуқаролар Н.Қ., О.З., Х.Э., А.М. ва вояга етмаган М.И.лар жароҳатланган.\nҲайдовчи тиббий текширувдан ўтказилганда у маст бўлгани аниқланган.\nҲолат юзасидан суриштирув ҳаракатлари олиб борилмоқда.


Хитой вакиллари коронавирусга қарши вакцина ноябрь ойида сотувга чиқиши мумкинлигини айтмоқдалар\n23 сентябр 2020, Тошкент вақти: 01:54\nКоронавирусга қарши Хитойда ишлаб чиқарилган вакцина жорий йилнинг ноябрь ойига бориб эмлов учун тайёр бўлиши мумкин. Бу ҳақда Хитойнинг хасталикларни назорат қилиш ва олдини олиш маркази вакили Гуйчжэнь Ву билдирди, дея хабар қилди Reuters агентлиги.\nҚайд этилишича, Хитойда ишлаб чиқарилаётган тўрт вакцина клиник синовларнинг якуний босқичида турибди. Учинчи босқичдаги синовлар, мутахассисларга кўра, яхши ўтмоқда ва вакциналар оммавий эмлов учун ноябрь ёки декабрь ойида тайёр бўлиши тахмин қилиняпти.\nХитой ўзида ишлаб чиқарилган коронавирусга қарши вакцинани сотиб олишни Ўзбекистонга ҳам таклиф қилган. Қайд этилишича, бу масала ҳозирда мамлакат Соғлиқни сақлаш вазирлиги томонидан ўрганилмоқда.\n“Айни вақтда ҳамкасбларимиз вакцинанинг учинчи клиник синовида иштирок этиш ёки тайёр вакцинани синовлар муваффақиятли ўтганидан сўнг сотиб олиш масаласини ўрганаяпти”, деганди бу ҳақда Ўзбекистон соғлиқни сақлаш вазирининг биринчи ўринбосари, Санитария-эпидемиологик осойишталик агентлиги директори Баҳодир Юсупалиев “Коммерсантъ” нашрига берган интервьюсида.\nТрамп БМТ Бош ассамблеясида COVID-19 ёйилиши учун Хитойни жавобгарликка тортишга чақирди (ВИДЕО)\nАҚШ президенти Дональд Трамп 22 сентябрь куни БМТ Бош ассамблеясида дистанцион чиқиш қилди. Бошқа давлат раҳбарлари каби унинг чиқиши ҳам коронавирус эпидемияси билан боғлиқ вазият туфайли аввалдан ёзиб олинганди. Залда БМТ бош котиби Антониу Гутерриш, 75-сессия раиси Вўлқан Бўзқир ва аъзо мамлакатларнинг БМТдаги вакилларигина бор эди.\nТрамп чиқишининг илк қисмини коронавирус эпидемиясига бағишлади. АҚШ президенти, одатдагидай, коронавирусни “Хитой вируси” деб атади. У Хитойни ўтган йил охиридан бери халқаро ҳамжамиятдан янги коронавирус инфекцияси тарқалишига оид маълумотни яширганликда айблади. Трампга кўра, эпидемияни иҳоталаш бўйича етарли чоралар кўрмагани учун Хитой жавобгарликка тортилиши зарур.\nАҚШ президенти Хитойни Париж иқлим шартномасига эътиборсизлик билан ёндашаётганликда, хусусан сув ва атмосферани ифлослантираётганликда ҳам айблади. Трампга кўра, ўз навбатида, АҚШ атроф-муҳитга чиқинди чиқаришни сезиларли даражада камайтирган, шунга қарамай, халқаро ҳамжамият томонидан танқид қилинмоқда. У Америка бундай муносабатга рози эмаслигини таъкидлаб, мамлакат аввалроқ Париж иқлим шартномасидан чиққанини яна бир бор эслатди.\nТеррорчиликни дунёдаги энг асосий муаммолардан бири эканини урғулаган Трамп ўзи президентлик қилаётган сўнгги тўрт йил ичида АҚШ бу кўринишга қарши курашга сезиларли ҳисса қўшганини билдирди. Халқаро ҳамжамиятнинг бу борадаги саъй-ҳаракатлари ва қарорларини эса у самарасиз, дея баҳолади.\nЎз нутқида Трамп яна бир бор Эронни Яқин Шарқ ва Осиёда террорчиликка ҳомийлик қилаётганликда айблади. У 2020 йил январида АҚШ Яқин Шарқда террорчиликнинг ёйилиши учун шахсан жавобгар бўлган эронлик генерал Қосим Сулаймонийни йўқ қилганини қайд этди.\nАҚШ президенти ўз мамлакати ИШИД лидери Абу Бакр ал-Бағдодийни йўқ қилиш орқали мазкур террор гуруҳини “юз фоизга ер билан яксон қилгани”ни билдирди.\nТрамп ўз нутқида Исроил, Бирлашган Араб Амирликлари ва Баҳрайн ўртасидаги муносабатларнинг нормаллашуви бўйича яқинда тузилган шартномага тўхталиб ўтди. АҚШнинг бу ўринда воситачилик қилганига урғу берган Трамп Яқин Шарқда тинчлик жараёни давом эттирилишини қайд этди.\nАҚШ президенти, шунингдек, ўз мамлакатининг эпидемияга қарши кураши, иқтисодиёт ва ҳарбий қувватнинг мустаҳкамланишидаги ютуқлардан баҳс этди.\nХитойда давлат раҳбарини танқид қилган тадбиркор 18 йилга қамалди\nХитойда кўчмас мулк олди-соттиси билан шуғулланган тадбиркор Жэнь Чжицян коррупцияга оид айблов билан 18 йилга озодликдан маҳрум қилинди. У Хитой раҳбари Си Цзиньпинни танқид қилгани билан танилганди.\nАввал “Хуаюань” давлат қурилиш ширкатининг топ-менеджери бўлиб ишлаган Жэнга 4,2 миллион юань (тақрибан 618 минг АҚШ доллари) миқдорида жарима ҳам солинган. Бунга оид маълумот Пекин суди сайтида 22 сентябрь куни ёйинланган.\nПекин суди тадбиркорни коррупцияга оид ишлар, порахўрлик, давлат маблағини ўғирлаганлик ва мансаб ваколатларини суиистеъмол қилганликда айблаган. Маҳкамада иддао қилинишича, судланувчи айбловларни бўйнига олган ва ҳукмга рози бўлган.\nАввал Хитой Коммунистик партияси аъзоси бўлган 69 ёшли Жэнь Чжицян мамлакат элитасини яқиндан танир эди. Унинг танишлари орасида, жумладан Си Цзиньпиннинг ўринбосари Ван Цишань ҳам бўлиб, у давлатда қудрати бўйича иккинчи одам ҳисобланади.\nЖэнь “тийиқсиз бойлик орттириш мақсадида” ўз фарзандлари билан тил бириктирганликда айбланганидан кейин шу йил июль ойида Коммунистик партия сафидан чиқарилганди. Аввалроқ тадбиркор коронавирусга қарши курашда ҳукумат қабул қилаётган қарорларни танқид қилиб, мақола ёзганидан кейин бир муддат омма кўзидан ғойиб бўлиб қолганди. Мазкур мақолада Хитой лидери Си Цзиньпиннинг номи зикр этилган бўлмаса-да, Жэнь “императорликка ҳавасланган”, бошқаларга ўз ҳукмини ўтказишни яхши кўрадиган “масхарабоз” ҳақида ёзган эди.\nРоссия: Тверь вилоятида Су-30 қирувчи учоғи ҳалокатга учради\nСу-30 учоғи (иллюстратив сурат).\nРоссия ҳарбий-космик кучларига қарашли Су-30 қирувчи учоғи Тверь вилоятида режаланган парвозни амалга ошираётган пайтда қулаб тушди. Бу ҳақда “Интерфакс” агентлиги Ғарбий ҳарбий округ штабидан олинган маълумотларга таянган ҳолда хабар қилди.\nУчоқдаги учувчиларнинг иккаласи ҳам катапульта воситасида салондан чиқишга ва парашют билан ерга тушишга муваффақ бўлишган ҳамда аэродромга етказилган. Учоқ ўрмонга қулаган, ҳеч кимса ва ҳеч бир бинога зарар етмаган, дея билдирган Росссия Мудофаа вазирлиги. Содир бўлган ҳодиса сабабларини ўрганиш учун воқеа жойига комиссия йўлланган.\nСу-30 илк парвозини 1992 йилда амалга оширган қирувчи учоқ бўлиб ҳисобланади. Бу учоқдан 13 та давлат, жумладан Хитой, Ҳиндистон, Жазоир, Вьетнам, Венесуэла каби мамлакатларнинг Қуролли кучлари фойдаланиб келади.\nҚозоғистоннинг бешта вилоятида “қуш гриппи” тарқалди\nШимолий Қозоғистонда 41 мингдан ортиқ қуш қирилди.\nШимолий Қозоғистон, Акмўла, Қўстанай, Павлодар ва Қарағанда вилоятларида паррандалар қирилиб кетмоқда. Бу ҳақда 21 сентябрь куни ўтган брифингда қишлоқ хўжалик вазири ўринбосари Гулмира Исаева маълум қилди.\n-Шу кунларда беш вилоятнинг 26 туманида ва 47 та қишлоқда паррандалар қирилаётгани аниқланди. Ҳовлиларда 12 926 парранда ўлган. Шимолий Қозоғистонда 41 мингдан ортиқ қуш қирилди,-деди Исаева.\nУнга кўра, паррандалар “қуш гриппи”дан ўлмоқда. Айни пайтда бу борада икки вилоятда лаборатория тадқиқоти олиб борилмоқда.\n26 август куни Қозоғистон Россиянинг Омск вилоятидан парранда гўшти олиб кирилишини тақиқлаган эди. Бунга Омскда “қуш гриппи” тарқалгани сабаб қилиб кўрсатилган.\nҚозоғистон ҳукумати паррандалари қирилиб кетган фермерларга товон пули тўланишини ваъда қилмоқда.\nРасмий маълумотга қараганда, Қозоғистондаги 4,7 миллион паррандани эмлаш учун 1,4 миллион доза вакцина олиб келинди. Бундан ташқари яна бир миллион вакцина сотиб олиш назарда тутилмоқда. “Қуш гриппи” бошлангунига қадар Қозоғистонда 11,8 миллион парранда эмланган.\nНавальний Россия терговчиларидан ўз кийимларини қайтариб беришни талаб қилмоқда\nАлексей Навальний рафиқаси Юлия билан Берлиндаги "Шарите" касалхонасида.\nЗаҳарлангани ортидан Германияда даволанаётган Россия мухолифати лидери Алексей Навальний рус терговчиларидан кийим-кечакларини қайтариб беришни талаб қилди.\nУнинг билдиришича, у заҳарланган пайтда мана шу кийимларда бўлган. Навальний фикрича, бу кийимлар унинг заҳарланганини исботловчи асосий далил бўлиши мумкин.\nНавальный 21 сентябрь куни ўз веб-сайтида ўзининг заҳарланишини “қотилликка уриниш” деб баҳолади. Унга кўра, Россия қонунларида дастлабки терговга 30 кун ажратилади. Навальний бу муддат якунланганини, шунинг учун Россия терговчиларидан кийимларини қайтариб олишга ҳақли эканини билдирди.\n44 ёшли Навальний 20 август куни Россиянинг Томск шаҳридан Москвага қайтаётганида комага тушиб қолган ва 22 августда Берлиндаги “Шарите” касалхонасига олиб келинган эди.\nНемис экспертлари ўтказган тестлар натижасида Алексей Навальний Новичок гуруҳига кирувчи модда билан заҳарлангани аниқланган.\nАйни пайтда Европа парламенти Навальнийнинг заҳарланиши ортидан ЕИ маъмуриятидан Россияга нисбатан кескин санкциялар жорий этишни талаб қилмоқда.\nЕвропа Иттифоқи Беларусга санкция жорий қилиш масласида муросага кела олмади\nБеларус мухолифати лидери Светлана Тихановская йиғилишдан олдин ташқи ишлар вазирлари билан учрашган эди.\nЕвропа Иттифоқи ташқи ишлар вазирлари 21 сентябрь куни Брюсселда ўтган йиғилишда Беларусга санкциялар жорий этиш юзасидан муросага кела олмади.\nЕвропа Иттифоқидаги энг кичик давлатлардан бири бўлган Кипр Беларусга санкция жорий этилса, Туркияга нисбатан ҳам санкция қўллашни талаб қилди. Кипр Туркиянинг Ўрта Ер денгизида газ заҳирасини ўрганаётганидан норози.\nБеларусга санкция жорий этиш масаласи энди Европа Иттифоқи давлат раҳбарларининг 24-25 сентябрь куни ўтадиган саммитида муҳокама қилинади.\nБрюсселда Европа Иттифоқи ташқи ишлар вазирлари билан йиғилиш олдидан учрашган Беларус мухолифати лидери Светлана Тихановская иттифоқни “қатъийроқ бўлиш”га чақирган эди.\nБеларусда амалдаги президент Александр Лукашенкога қарши намойишлар олти ҳафтадан бери тинмаяпти. 20 сентябрь куни мамлакат полицияси норозилик акциясига чиққан юзлаб одамни ҳибсга олди.\n17 сентябрь куни Европа парламенти ноябрь ойида Лукашенконинг жорий муддати тугаши ортидан уни Беларусь президенти ўлароқ тан олмаслик ҳақидаги резолюцияни қабул қилди.\nБеларусь мухолифати ва ғарб давлатлари сайлов натижалари сохталаштирилганини айтиб келади.\nИталия: Референдумда сайловчиларнинг аксарияти депутатлар сонини қисқартиришни ёқлаб чиқди\nРеферендумда овоз бераётган италиялик аёл, Рим, 2020 йил 20 сентябри.\nИталиядаги референдумда овоз берган фуқароларнинг 60 фоиздан кўпроғи депутатлар ва сенаторлар сонини қисқартириш бўйича мамлакат конституциясига киритилган ўзгартишларни ёқлаб чиққан. Овоз бериш участкалари ёпилганидан кейин 21 сентябрь куни ёйинланган экзитпол натижалари шундан далолат бермоқда. Овоз бериш икки кун давом этган.\nАввалроқ парламент томонидан маъқулланган ўзгартишларга мувофиқ, 2023 йилдан депутатлар сони 630 нафардан 400 нафаргача, сенаторлар сони эса 315 нафардан 200 нафаргача қисқартирилади. Мазкур қонун лойиҳасининг ташаббускори ҳукмрон коалицияга кирувчи “Беш юлдуз ҳаракати” бўлган.\nҚайд этилишича, овоз бериш коронавирус ёйилишига қарши кураш чораларига риоя қилинган ҳолда ўтказилган. Референдум билан бирга Италиянинг қатор минтақаларида маҳаллий ҳокимият органларига ҳам сайловлар ўтказилган.\nЖаҳон бўйлаб коронавирусга чалинганлар сони 31 миллион нафардан ошди\nДунё давлатларида COVID-19 инфекцияси юқтириб олганлар сони, АҚШдаги Жонс Ҳопкинс университети маълумотларига кўра, 31 миллион 84 минг 7 нафарга етди.\nКоронавирус ёйилиши бўйича жаҳон мамлакатлари орасида ҳамон АҚШ етакчилик қиляпти. Бу мамлакатда беморлар сони 6 миллион 800 минг нафардан ошган.\nCOVID-19 га чалинганлар сони бўйича Ҳиндистон (қарийб 5,5 млн бемор) иккинчи, Бразилия эса (4,5 млн нафардан кўпроқ бемор) учинчи ўринда бормоқда.\nБу орада сайёрада коронавирус қурбонлари сони 1 миллион нафарга яқинлаб қолди. Улардан 200 мингга яқини АҚШда, тақрибан 137 минг нафари Бразилияда, қарийб 88 минги эса Ҳиндистонда нобуд бўлган.\nЎзбекистонда коронавирус инфекцияси қайд этилганлар сони, ССВнинг сўнгги расмий маълумотларига кўра, айни пайтда 52 минг 70 нафарни ташкил этмоқда, қурбонлар сони эса ҳозиргача 437 нафарга етган.\nЧехия соғлиқни сақлаш вазири COVID-19 га чалиниш кескин кўпайгани ортидан истеъфога кетди\nЧехия соғлиқни сақлаш вазири Адам Войтех мамлакатда сўнгги пайтларда коронавирусга чалиниш ҳолатлари кескин кўпайиб кетгани ортидан 21 сентябрь куни истеъфога кетгани ҳақида билдирди.\nСоғлиқни сақлаш вазирлигига бу соҳани тузатиш учун келгани билдирган Войтех коронавирус эпидемияси мазкур ишни амалга оширишга имкон бермаганини таъкидлаган. “Соғлиқни сақлаш соҳаси олға силжиши учун қўлимдан келган барча ишни қилишга уриндим”, деган вазир.\nСоғлиқни сақлаш вазирини истеъфога кетишга мухолифатдаги сиёсатчилар ҳам чақирганлар.\nЧехия баҳорда Европа Иттифоқида кескин карантин чораларини киритган илк мамлакатлардан бўлган. Шу тадбирлар туфайли Чехияда хасталар сони кескин ўсиши кузатилмаган, ўлимлар сони ҳам Европадаги бошқа мамлакатлар (Италия, Испания ва Германия) билан қиёслаганда нисбатан паст даражада қолган.\nБироқ касалликка чалиниш ҳолати камая бошлаганидан кейин май-июнь ойларида бу мамлакатда чекловларнинг қарийб барчаси олиб ташланган. Август ойи охирида хасталар сони кескин оша бошлаган, сўнгги кунларда эса коронавирусга чалиниш ҳолатлари суткасига 3 мингтага етиб қолди. Бу эса баҳордагига қараганда бир неча баробарга кўпдир.\n10 миллиондан кўпроқ аҳоли истиқомат қиладиган Чехия охирги пайтларда чекловларга қайтмоқда, мутахассислар карантин чоралари қайта жорий қилиниши мумкинлигини ҳақида гапира бошладилар.\n21 сентябрь ҳолатига кўра, Чехияда коронавирусга чалиниш билан боғлиқ 49 минг 290 та ҳолат қайд этилган, хасталик қурбонлари сони эса 503 кишига етган.\nТожикистонда ҳарбий хизматдан бўйин товлаш учун тўртта игна ютган оддий аскар 2,5 йилга қамалди\nТожикистон Олий суди биноси.\nДушанбе гарнизони ҳарбий суди оддий аскар Фаридун Зиёвуддиновни ҳарбий хизматдан бўйин товлаш мақсадида тўртта игна ютганликда айбдор деб топди ва 2,5 йилга озодликдан маҳрум қилди.\n2020 йилнинг апрелида армияга чақирилган 21 ёшли Фаридун Зиёвуддинов Вахдат шаҳридаги ҳарбий қисмлардан бирида хизмат қилаётган эди.\nТерговнинг аниқлашича, у хизматдан бўйин товлаш мақсадида тўртта игна ютган ва бунинг оқибатида касалхонага ётқизилган.\nАйни пайтда Фаридуннинг яқинлари суд ҳукмини адолатсиз деб баҳоламоқда. Уларга кўра, 21 ёшли йигит ҳарбий хизматдан бўйин товлаш мақсадида игна ютган, деган айблов асоссиздир.\nФаридуннинг онаси ўғли ҳарбий хизматдан ҳеч қачон бўйин товламаганини билдирди ва ўз умрига таҳдид солган ҳолда игна ютганига ишонмаслигини айтди. Унга кўра, Фаридун армиядаги зўравонлик жабрдийдасидир.\n“Уни тўртта игна ютишга мажбурлашган. Бу игналарни кейин касалхонада чиқариб олишди, аммо ўшандан бери ўғлимнинг соғлиғи ёмонлашган. Судга қадар мен ўғлим билан учрашдим, нега бундай қилганини сўрадим. Ўғлим жуда қўрқиб кетди ва ҳарбий хизматдан бўйин товламаганини айтди”,-деди она.\nТожикистонда ҳарбий хизматдаги оддий аскарлар зўравонликларга учраётгани тўғрисидаги хабарлар тез-тез пайдо бўлиб туради.\nҚирғизистонда сўнгги ҳафталарда коронавирусга чалинганлар сони кескин озайди\nХитойнинг Ухань шаҳрида 2019 йилнинг декабрида пайдо бўлган бу вирус шу кунгача жаҳоннинг 188 мамлакатига тарқалди.\nҚирғизистонда 21 сентябрь ҳолатига кўра, 55 кишида коронавирус аниқланди. Беморларнинг энг кўпи – 25 киши Боткен вилоятида топилган.\nРасмий маълумотда таъкидланишича, коронавирусга чалинган беморлардан 104 нафари 21 сентябрь куни соғайган. Ўлим ҳолатлари қайд этилмади.\nҚирғизистонда шу кунгача COVID-19 вирусига чалинганлар сони 45 471 кишини ташкил қилмоқда. Улардан 41 682 нафари соғайди. Коронавирусдан ўлганлар сони эса 1063 кишини ташкил қилди.\nАҚШдаги Жонс Хопкинс университетининг билдиришича, 21 сентябрь ҳолатига кўра, жаҳонда 31 миллион одамга вирус юққан. Уларнинг 959 мингдан кўпроғи вафот этди, 21 миллиондан кўпроқ бемор соғайди.\nҚозоғистонда қўшиқчиларга саҳнага маст аҳволда чиқиш тақиқланади\nҚозоқ қўшиқчиси Димаш Кудайберген.\nҚозоғистонда қўшиқчилар фонограммадан фойдаланаётгани тўғрисида томошабинларни олдиндан огоҳлантириши ва бундай концертларга билет нархини арзон қилиши режалаштирилмоқда.\nБу борадаги қонун лойиҳаси парламентнинг қўйи палатасида қабул қилинди ва айни пайтда юқори палата томонидан кўриб чиқилмоқда.\nҚонунга асосан қўшиқчиларга классик қозоқ қўшиқларини замонавий оҳангга солиб бузиб ижро этиш, саҳнага маст аҳволда чиқиш ва томошабинларни камситиш тақиқланади.\nҚозоқ қўшиқчиларининг кўпчилиги мазкур қонунни қўллаб-қувватлашларини таъкидлашмоқда. Бироқ улар қонундаги чекловлар ва тақиқлар амалда қўлланилишига шубҳа билан қарамоқдалар.\n“Томошабинга қўшиқчи фонограмма билан ашула айтяптими ёки фонограммасизми, фарқи йўқ. Масалан, Қозоғистонга Ольга Бузова келди дейлик. Унинг жонли қўшиқ айта олмаслигини, фонограммадан фойдаланишини ҳамма билади. Шунга қарамай, зал одамга лиқ тўлади. Маданий даражаси паст бўлган томошабинга бунинг қизиғи йўқ”,- деб фикр билдирди таниқли мусиқачи ва композитор Ўлжас Байкан.\nПарламентнинг айрим депутатлари ижро этилаётган қўшиқлар сифатига ҳам эътибор қаратиш зарурлиги тўғрисида таклиф киритмоқда.\nБеларусда яна камида 200 норози қўлга олинди (ВИДЕО)\nБеларусда намойишлар олти ҳафтадан бери давом этмоқда.\nБеларус полицияси 20 сентябрь куни президент Александр Лукашенко истеъфосини талаб қилиб намойишга чиққан юзлаб норозини қўлга олди.\nБеларусдаги “Весна” ҳуқуқ ҳимояси ташкилотининг билдиришича, Минскда камида 140 киши, бошқа шаҳарларда камида 60 киши қўлга олинган.\nМаҳаллий ва халқаро агентликларнинг хабар беришича, 20 сентябрда Минскда ўтган намойишда камида юз минг киши иштирок этди.\nБрест шаҳрида полиция норозиларни тарқатиш учун куч қўллади ва намойишчилардан айримларини қўлга олди. Норозилар бунга қаршилик кўрсатгани ортидан полиция осмонга қарата ўқ узди. Шундан сўнг норозилар тарқалиб кетган.\n1994 йилдан бери мамлакатни бошқараётган Лукашенкога қарши норозилик намойишлари 9 августда ўтган президентлик сайловидан сўнг бошланиб кетди.\nОлти ҳафтадан бери давом этаётган намойишларга сайловда Лукашенконинг ғолиб бўлгани эълон қилингани сабаб бўлди. Мухолифат овоз бериш натижалари сохталаштирилган, деб ҳисобламоқда.\nАҚШ Эронга қарши БМТ санкцияларини қайта жорий қилиш механизмини ишга солди\nАҚШ Европадаги яқин ҳамкорлари эътирозига қарамасдан, Эронга қарши БМТ санкцияларини қайта жорий қилиш механизмини бир тарафлама ишга солди.\nБу ҳақда 19 сентябрь куни АҚШ давлат котиби Майк Помпео эълон қилди.\nПомпео Вашингтон санкцияларга амал қилмаган ҳар қандай давлатга қарши чора кўришини таъкидлади.\nЭронга қарши БМТ резолюцияларини қайта тиклаш механизми 2015 йилда дунёнинг қудратли давлатлари ва Эрон ўртасида Теҳрон ядровий дастури бўйича эришилган келишувга доир 2231-сонли БМТ резолюциясида белгиланган.\nАҚШ қарорига жавобан Эрон бошқа давлатларни АҚШнинг «бемулоҳаза ҳаракатларига» қарши бирлашишга чорлади.\nВашингтоннинг бу ҳаракати БМТда йирик тўқнашув келтириб чиқаришини кутиш мумкин.\nАҚШ ўз қарорини эълон қилишидан олдин Британия, Франция ва Германия БМТ Хавфсизлик кенгашига мактуб йўллаб, Эронга санкциялар борасида берилган имтиёзлар 20 сентябрдан кейин ҳам ўз кучида қолишини билдирган эди.\nРоссия, Хитой ҳамда Эрон билан келишувни имзолаган бошқа давлатлар АҚШ Эронга қарши БМТ резолюцияларини қайта тиклаш механизмини ишга сола олмаслигини айтиб келади.\nСабаби, 2018 йилда АҚШ Эрон билан имзоланган келишувдан чиқиб, мамлакатга қарши иқтисодий санкцияларни жорий қилган.\nАҚШ эса, Эрон билан эришилган келишувни имзолаган «қатнашчи» экани ва шу сабабдан, БМТ санкцияларни қайта жорий қилиш механизмини ишга солишга ҳақли эканини даъво қилмоқда.\nЮзлаб аёл қўлга олинган Беларусда намойишлар давом этмоқда (ВИДЕО)\nМинскда намойишга чиққан аёллар, 19 сентябрь, 2020\n20 сентябрь куни Беларусда яна норозилик намойишлари бўлиб ўтмоқда.\nПрезидент Александр Лукашенко истеъфосини талаб қилиб ўтказилаётган оммавий норозилик акциялари маҳаллий вақт билан соат 13:00 да бошланди.\nБир кун олдин пойтахт Минскда полиция юзлаб аёл намойишчини қўлга олган эди.\nБеларусь мухолифати ва ғарб давлатлари 9 август куни бўлиб ўтган сайлов натижалари сохталаштирилганини айтиб келади.\nСайлов натижалари эълон қилинганидан бери мамлакатда норозилик намойишлари тинчимаяпти.\nБеларусь ҳукумати тинч намойишларда қатнашган минглаб кишини ҳибсга олди, мухолифатнинг деярли барча етакчиларини мамлакатни тарк этишга мажбурлади ёки қўлга олди.\nХабарларга кўра, 19 сентябрь куни бўлиб ўтган намойишларда минглаб аёл қатнашган.\nCOVID-19: Европа бўйлаб коронавирус чекловларига қарши намойишлар бўлиб ўтмоқда\nБуюк Британиядаги намойишлар, 19 сентябрь, 2020\n19 сентябрь куни Лондонда коронавирус тарқалиши олдини олиш мақсадида жорий қилинган чекловлардан норозилар полиция билан тўқнашди.\nГерманиянинг Дюссельдорф шаҳрида эса минглаб одам чекловларга қарши норозилик акциясига чиқиши кутилмоқда.\nЛондонда намойишлар бошланишидан олдин мэр Сидиқ Хон комендант соати жорий қилиниши, пабларни эртароқ ёпишга тўғри келиши ҳамда аҳоли ҳаракати чекланиши мумкинлигини билдирган эди.\nЖорий ҳафтада Британия ҳукумати олти кишидан кўп одам қатнашадиган тадбирлар ўтказишни ман этди. Бош вазир Борис Жонсон мамлакатда инфекциянинг иккинчи тўлқини бошланишига «шубҳасизлигини» таъкидлади.\nКейинги ҳафталарда Европа бўйлаб коронавирусга чалиниш ҳолатлари кўпая бошлади.\nРуминия пойтахти Бухарестда ҳам коронавирус чекловларидан норози халқ намойишга чиқди.\nФранцияда вирусга чалиниш ҳолатлари ошиб бораётган бўлса-да, 20 сентябрга белгиланган «Тур де Франс» велопойгаси якуний босқичи бекор қилинмади.\nАҚШ Олий судининг энг кекса ҳаками Рут Бейдер Гинзбург вафот этди\n27 йилдан ортиқ вақт давомида Гинзбург аёллар ҳуқуқлари учун курашчи сифатида америкалик либералларнинг тимсолига айланди.\nАҚШ Олий суди ҳакамлар ҳайъатининг энг кекса аъзоси Рут Бейдер Гинзбург 87 ёшида саратон касаллигидан вафот этди.\nГинзбург АҚШ тарихида Олий суд ҳаками бўлган иккинчи аёл эди.\nУшбу лавозимни у Билл Клинтон президентлиги пайти 1993 йилда эгаллаганди.\nҲозирда 9 та Олий ҳакам орасида кўпчилик республикачилар президент томонидан тайинланган.\nАҚШнинг амалдаги Президенти Доналд Трамп бўш турган лавозимга ўз одами номзодини таклиф қилса ва уни республикачилар кўпчилигига эга Сенат қўллаб-қувватласа Олий суд республикачилар фойдасига мустаҳкамланади.\nАйни пайтда АҚШ Сенатидаги демократик озчилик ушбу лавозимни навбатдаги президент сайловларига қадар бўш қолдиришга уринмоқда.\nМосквада эркак машинаси билан АҚШ элчиси қароргоҳи деворини бузиб кирди\nМосквада рус фуқароси ўз автомобили билан АҚШнинг Россиядаги элчиси резиденция деворини бузиб, унинг ҳовлисига кирди.\nБу ҳақда АҚШнинг Москвадаги элчихонаси маълум қилди.\nҲайдовчини элчихона хавфсизлик ходимлари ҳуқуқ тартибот органлари қўлига топширган.\nАҚШ элчихонаси матбуот котиби Ребекка Росс ҳодиса пайтида элчи Жон Салливан у ерда бўлмагани ва ҳеч ким жабрланмаганини билдирди\nҲодиса 18 сентябр маҳаллий вақт билан тушдан кейин соат 16:20 да содир бўлган.\n«112» Телеграм канали манбаларни очиқламаган ҳолда ҳайдовчи маст бўлганини хабар қилди.\nАҚШ Кобул ҳукуматини гендер тенглиги масаласига содиқ қолишга чақирди\nАҚШ Намоёндалар палатаси Ташқи ишлар қўмитасининг юқори лавозимли аъзолари Афғонистон етакчиларини Толибон билан музокаралар давомида гендер тенглиги йўлида эришилган ютуқларни сақлаб қолишга чақирди.\nҲуқуқ фаоллари Толибон тузуми ағдарилганидан бери эришилган ютуқлар расмий Қобул жангари гуруҳ билан олиб бораётган музокаралар давомида йўқотилишидан хавотирда.\nТашқи ишлар қўмитаси раиси Элиот Энгель ҳамда Майкл МакКол ҳукумат музокарачилари Афғонистон келажагида аёллар муҳим рол ўйнашини тарафларга яхши тушунтириши кераклигини айтдилар.\nТолибон ҳукмронлиги даврида (1996-2001) аёллар мактабга бориши ёки ишлаши ман этилган эди.\nАҚШ мамлакатга 2001 йилда бостириб кирганидан бери, миллионлаб қиз мактабда таҳсил ола бошлади, аёллар ишлай бошлади, бир неча аёл парламентда ва дипломатик миссияларда ишлай бошлади.\nТолибон аёллар ҳуқуқлари улар исломий ёки афғон қадриятларга зид бўлмасагина ҳимоя қилинишини айтиб келади\nАфғонистон жанубида вилоят кенгаши аъзоси отиб ўлдирилди\nАфғонистон жанубидаги Пактиё вилояти кенгаши раиси ўринбосари Аюб Ғарвал номаълум шахслар томонидан отиб ўлдирилди.\nВилоят матбуоти хабарларига кўра, Ғарвал 19 сентябрь куни, вилоят маркази Гардез шаҳридаги университетга кетаётганида отиб ўлдирилган.\nҚотиллик учун масъулиятни ҳеч ким ўз бўйнига олгани йўқ.\nВилоятда Толибон узоқ йиллардан бери фаолият юритиб келади.\nКейинги кунларда қўшни Нангарҳор вилоятида Афғонистон ҳукумати ҳамда Толибон жангарилари ўртасида шиддатли тўқнашувлар содир бўлди.\nАфғонистон президенти Ашраф Ғани Ғарвал яқинларига ҳамдардлик билдирди ва Толибонни Афғонистонда тинчлик ўрнатиш ҳаракатларини қўллашга чорлади.\nТолибон тинчлик ўрнатиш чақириқларига рози бўлмай келади.\nАйни дамда жангари гуруҳ вакиллари Қатарда Афғонистон ҳукумати билан тинчлик музокараларини ўтказмоқда.\nБайден Россияни АҚШнинг "мухолифи", Хитойни эса "рақиби" деб ҳисоблайди\nДемократик партиядан АҚШ президенти лавозимига номзод Жо Байден , Вашингтон, 2020 йил 2 сентябри.\nДемократик партиядан АҚШ президенти лавозимига номзод Жо Байден Россияни АҚШнинг халқаро майдондаги “мухолифи”, деб ҳисоблайди. Бу ҳақда у 17 сентябрь куни сайловчилар билан бўлиб ўтган учрашувда билдирган.\nБайден учрашувда “Сизнинг тасаввурингизда Россия АҚШнинг душманими?” деган саволга жавоб берган. Ўз жавобида у “душман” сўзини ишлатмаган, бунинг ўрнига opponent калимасидан фойдаланган, бу сўзни “мухолиф” дея таржима қилиш мумкин. Байден Россия президенти Владимир Путиннинг асосий мақсади НАТОни парчалаш, бу билан Европадаги стратегик вазиятни ўзгартириш, деган мулоҳазани билдирган.\nХитойга тавсиф бериш илтимосига жавобан Байден бошқа бирикмадан фойдаланган – у ХХРни АҚШнинг “жиддий рақиби” деб атаб, Вашингтон Осиёдаги иттифоқчилари билан алоқаларини мустаҳкамлаши зарурлигини урғулаган.\nРеспубликачилар ва Байденнинг рақиби бўлган амалдаги президент Дональд Трампнинг шахсан ўзи демократни Хитойга нисбатан кўнгилчанлик қилаётганликда айблаб, бир неча бор танқид қилишган. Демократлар эса, ўз навбатида, Трамп Путинни қарийб ҳеч қачон танқид қилмаслигини таъкидлаб, уни Россияга нисбатан етарли даражада қатъиятли ва принципиал эмас, деб ҳисоблайдилар.\nАввалроқ Байден кампания чоғида бир неча маротаба Россияга нисбатан қатъийроқ сиёсат юритишини, демократия ва инсон ҳуқуқларини ҳимоя қилишини ҳамда бошқа демократик давлатлар билан биргаликда Москвага нисбатан ягона сиёсат ишлаб чиқишга уринишини билдирган.\nКуни кеча Федерал тергов бюроси директори Кристофер Рей Конгрессда қилган чиқишида Россия сайлов олдидан Байден номзодини “бадном қилиш”га уринаётганини билдирган. У сайловлар билан боғлиқ инфратузилмага хакерлик ҳужумлари уюштирилган 2016 йилдан фарқли ўлароқ Россия томонидан ҳали ҳеч қандай ҳаракат амалга оширилмагани, ҳозирча дезинформация кампанияси билан чекланилаётганини билдирган. Рейнинг бу фикрига қўшилмаган Дональд Трамп ФТБ раҳбарини Россиянинг ўрнига Хитойга эътибор қаратишга чақирган.\nАҚШда галдаги президент сайлови шу йил 3 ноябрида бўлиб ўтади. Аксарият сўров натижаларига кўра, Байден айни пайтда асосий штатларда Трампдан олдинда бормоқда.\nКиркоров ва россиялик бошқа хонандалар Лукашенко дастакланган клипда суратга тушди\nРоссиялик ва беларуслик қатор хонандалар Беларуснинг амалдаги президенти Александр Лукашенкони қўллаб қўшиқ куйлашди ва видеоклипда суратга тушишди. Бу иш Беларусда 9 августдаги президент сайловидан кейин бошланган ва шу кунгача давом этаётган норозилик намойишлари қабатида амалга оширилди.\nКлипда суратга тушганлар орасида россиялик таниқли эстрада қўшиқчилари Филипп Киркоров, Николай Басков, Александр Буйнов, Анита Цой, Денис Майданов ва бошқалар бор.\nВидео Беларуснинг “Аура” гуруҳи YouTube-канали орқали 17 сентябрь оқшомида ёйинланган. Беларуслик хонандалардан клипда Александр Солодуха, Алёна Ланская, Руслан Алехно ва бошқалар иштирок этишган.\nҚўшиқда Лукашенконинг исм-фамилияси тилга олинган эмас, бироқ нақаротда унинг сайловолди чиқишларидан олинган “Маъшуқа бировга тортиқ қилинмайди” (гап Беларусь ҳақида бормоқда) жумласи янграйди.\nРолик остидаги изоҳ бўлими очилган эмас, шу важдан у ерда изоҳ қолдириб бўлмайди, шунингдек, лайк ва дизлайк сони ҳам кўринмайдиган қилиб қўйилган.\nКиркоров ва Буйновнинг вакиллари жума куни Россия нашрларидан бирига хонандалар Лукашенкони дастаклайдиган ҳеч қанақа клипда суратга тушмаганларини билдирганлар. Буйновнинг вакиласи хонандага Басков ва Киркоров билан бирга “яхши қўшиқ ёзиш”ни таклиф қилишгани, қўшиқда президент А. Лукашенконинг иқтибосида фойдаланилгани ҳақида эса қўшиқчи билмаганини айтган. Филипп Киркоровнинг матбуот котиби эса “артист Лукашенкони қўллаш мақсадида ҳеч қанақа қўшиқ айтмаган”ини қайд этган.\nКлипда суратга тушган хонандалардан бири – Николай Басков аввалроқ Минскда Лукашенконинг тарафдорлари форуми доирасидаги концертда чиқиш қилганди, Киркоров эса сайловолди кампанияси чоғида Беларусга бориб, Лукашенкони дастаклайдиган сўзлар айтган.\nПрезидент сайловига бир ҳафта қолганида Беларусдаги қатор шаҳарларда россиялик қўшиқчилар бепул концерт беришлари эълон қилинган. Шунда ижтимоий тармоқдаги кўплаб фойдаланувчилар хонандаларни бу концертларда қатнашиш фикрида воз кечишга ундаганлар. Натижада Леонид Агутин, Кар-Мэн гуруҳи, Стас Пьеха ва бошқалар бу тадбирда қўшиқ айтишдан бош тортишган.\nЖорий йил 9 августида бўлиб ўтган президент сайловида Лукашенко ғолиб, деб эълон қилинган. Беларусь мухолифати ва норозилик намойишларининг минглаб иштирокчилари бунга рози бўлмаганлар – уларга кўра, сайлов натижалари сохталаштирилган. Сайловдан кейин бошланиб кетган намойишларда минглаб одам ҳибсга олинган, қўлга олинганлар қийноққа солинган ва таҳқирланган.\nКоронавирус тарқалиши бўйича АҚШ ҳамон етакчилик қилмоқда.\nЖаҳон соғлиқни сақлаш ташкилоти 17 сентябрь куни дунёда коронавирусга чалинганлар сони 30 миллион кишидан ошиб кетганини эълон қилди.\nТашкилотга кўра, вируснинг Европада яна “тез тарқалиш темпи” ташвиш уйғотмоқда.\nКоронавирус статистикасини олиб бораётган АҚШдаги Жонс Хопкинс университетининг билдиришича, шу кунгача вирусдан ўлганлар сони камида 942 989 кишига етди.\nКоронавирус тарқалиши бўйича АҚШ ҳамон етакчилик қилмоқда. Бу давлатда 6 миллион 664 минг 21 киши вирусга чалинган, улардан 197 447 нафари вафот этган.\nИккинчи ўринда Ҳиндистон. Беморлар сони 5 миллион 118 минг 253 киши. Ўлганлар сони 83 198 нафар.\nУчинчи ўринда Бразилия. Бу мамлакатда 4 миллион 419 минг 83 кишида коронавирус аниқланди, 134 106 киши ўлди.\nЯқин Шарқда коронавирусга чалинганлар сони 1 миллион 750 минг 232 киши, ўлганлар сони 41 254 киши.\nАфрикада 1 миллион 381 минг 36 кишига вирус юққан, улардан 33 324 нафари вафот этган.\nНавальнийнинг сафдошлари заҳар қолдиқлари бор шишани топишганини билдиришди\nТомскда Навальний яшаган меҳмонхона.\nАлексей Навальнийнинг сафдошлари 17 сентябрь куни Томскдаги меҳмонхонадаги сув идишидан асабни фалажловчи кимёвий модда излари топилганини маълум қилди.\nНавальний 17 сентябрида Instagram саҳифасидаги блогида бу ҳақда ёзди. Навальнийга кўра, у заҳарланганидан сўнг ҳам унинг сафдошлари Томскдаги “Ксандер” меҳмонхонасида яшаб туришган.\nУлар заҳарланиш воқеасини эшитишлари биланоқ Навальнийнинг ҳали йиғиштирилиб улгурилмаган хонасига киришган ва барча шубҳали буюмларни тўплаб олишга улгуришган. Жумладан, мухолифатчининг сафдошлари “Святой источник” деб ёзилган сув шишасини ҳам топишган.\n“Проект” сайтининг хабар беришича, Навальний сафдошларидан бири- Британияда яшовчи Мария Певчих 17 сентябрь куни бу шишани Берлинга олиб бориб берганини билдирган.\nБеларусь Литва ва Польша билан чегараларни ёпади. Украина билан чегарада эса тартиб кучайтирилади. Бу ҳақда Беларусь президенти Александр Лукашенко 17 сентябрь бўлиб ўтган Аёллар форумида билдирди.\n“Биз қўшинларни кўчалардан олиб чиқиб, армиянинг ярмини қуроллантириб, ғарб томондаги давлат чегарасини ёпишга мажбурмиз”, деди А. Лукашенко.\nПрезидентнинг сўзлари амалиётга қандай татбиқ қилинади – ҳозирча маълум эмас, деб ёзади Озодликнинг беларус хизмати.\nЎз чиқишида Лукашенко президент сайловининг бошқа давлатлар томонидан тан олинишига муҳтож эмаслигини билдирди ҳамда норозилик намойишлари чоғидаги хатти-ҳаракати учун ОМОНни (милициянинг махсус топшириқлар бажарадиган бўлими) мақтади.\nБеларусда жорий йилнинг 9 август куни президент сайлови бўлиб ўтган. Марказий сайлов комиссияси сайловнинг расмий натижаларини эълон қилиши ортидан (бу натижаларга кўра сайловда А. Лукашенко ғалаба қозонган) мамлакатда норозилик чиқишлари бошланиб кетган. Мухолифат ва Ғарб давлатлари президент сайлови натижаларини тан олмаган. Маълумотларга кўра, Беларусда бир ойдан бери тинмаётган норозилик намойишларида минглаб одам ҳибсга олинган, қўлга олинганлар қийноққа солинган ва таҳқирланган.\nХакерлар Беларусдаги 1000 полициячи шахсий маълумотини тарқатиб юборди (ВИДЕО)


Кавани Европанинг бешта етакчи чемпионатлари орасида ўзига хос натижа қайд қилди\n"ПСЖ" 1-француз лигасининг 21-турида "Нант" устидан зафар қучди. Учрашув Нантдаги "Ля Божуар — Луи Фонтено" стадионида ўтиб, 0:2 ҳисобида меҳмон жамоа фойдасига ҳал бўлди.\nПарижликлар ҳужумчиси Эдинсон Кавани учрашувда дубль қайд қилиб, жорий мавсумда Европанинг 5 та етакчи миллий чемпионатида 20 та гол урган илк футболчи бўлди. Кавани Лига 1’нинг энг яхши тўпурарлари рўйхатида иккинчи бўлиб келаётган Александр Ляказеттни 5 та тўп ортда қолдирмоқда.\nБу орада Англия Премьер-лигасининг энг яхши тўпурарлари Златан Ибраҳимович, Алексис Санчес ва Диего Коста 14 тадан гол уришган. Испания Примерасида 14 тадан гол урган Луис Суарес ва Лионель Месси етакчилик қилмоқда.\nБундеслигадаги тўпурарлар пойгасига 16 та гол муаллифи бўлган Пьер-Эмерик Обамейянг бошчилик қилмоқда. Италия А сериясида 15 та гол урган Мауро Икарди тўпурарлар орасида етакчи бўлиб қолмоқда.


Бўлим: Ҳикматлар\t Сана: Жума, 10 Ноябр 2017 19:29\t Муъаллиф: Анвар Аҳмад\nШогирд устозга муҳтождир. Устозга эргашган киши шубҳасиз тўғри йўлни топади. Чунки диндаги йўл мураккабдир. Шайтон йўллари эса кўп ва аниқ кўзга кўриниб туради. Кимни тўғри йўлга солиб турадиган устози бўлмаса, шайтоннинг йўлига тушиб қолиши муқаррардир.\nИҳёу улумиддин китобидан.


лойиҳа - xabar.uz\nУнинг айтишича, 2 минг киши яшайдиган жойларда 10 мингдан ортиқ овоз йиғилгани сунъий овоз бериш бўлиб қолган ва бу кўпчиликнинг эътирозларига сабаб бўлган.\nТошкент аэропортини халқаро хаб, Навоий аэропортини юк ташиш хаби, Самарқанд ва Бухоро аэропортларини туризм хабларига айлантириш кўзда тутилган.\nСўнгги қўшилган лойиҳалар учун қўшимча равишда республика бюджетидан 85,4 млрд сўм маблағ ажратилади.\nСирдарёнинг Мирзаобод туманида яшовчи 43 ёшли Абдуваҳоб Ибрагимов фарзандларига қаҳрамонлик ва жасурлик бўйича ўрнак.\nБу ҳақда депутат Расул Кушербаев ўз телеграм-каналида ёзди.\nСаудия Арабистони валиаҳд шаҳзодаси Муҳаммад бин Салмон мамлакатнинг иқтисодий бошкенти – Жидда шаҳрига доир йирик лойиҳани тақдим этди.\n22 йиллик иш тажрибасига эга моҳир дизайнер Жалолиддин Карабаев таклиф этилди.\nПрезидент йиғилиш ўтказди\n«Алимент қарздорлигини ундириш тартиби такомиллаштирилаётганлиги муносабати билан Ўзбекистон Республикасининг айрим қонун хужжатларига ўзгартиш ва қўшимчалар киритиш тўғрисида»ги Қонун лойиҳаси ишлаб чиқилиб, умумхалқ муҳокамасига қўйилди.\nКўриб турибсиз, ҳокимият билан чатишиб кетган олигархлар ҳеч қачон ўз йирик активларини ҳатто яқин қариндошлари номига ҳам расмийлаштиришмайди. Бунинг учун шотирлар, югурдаклар ва офшорда фаолият кўрсатувчи кўр субъектлар паутинаси мавжуд. Эсланг, Гулнора Каримова ёки унинг фарзандларидан қайси бирининг номида мулк ёки активлар мавжуд эди...\nРоссия вакилининг таъкидлашича, сўнгги беш йил ичида Ўзбекистон билан ҳамкорлик бўйича вазият тубдан ўзгарган.\nСинов босқичи ижобий натижа берганидан сўнг уни бутун республика бўйлаб йўлга қўйиш қарори қабул қилинди.\nМатематика ва информатика соҳасида янги талантларни кашф этиш, уларни халқаро олимпиадаларга олиб чиқиш, келажак кадрларини тайёрлаш учун янги грант эълон қилинди.\nАгар ҳар бир йўналиш бўйича миқдорини, сифатини, нархини жой-жойига қўйсак, экспорт 5-6 баробар ошади.


Февраль ойида Германиянинг саноат корхоналарига келиб тушган буюртмалар ҳажми январь ойидагига нисбатан 0,6 фоиз ошди.\nИрландиянинг “Ryanair” авиакомпанияси март ойида якунига етган навбатдаги молиявий йил бўйича ҳисоботларини эълон қилди.\nЖорий йилнинг февраль ойи якунлари бўйича қилинган таҳлилларга кўра, Италияда ишсизлик даражаси 13 фоизга етгани маълум бўлди. Бу сўнгги 37 йил ичида қайд этилган энг юқори кўрсаткичдир.\nСирли равишда ғойиб бўлган, Малайзиянинг “Malaysia Airlines” авиакомпаниясига қарашли “Boeing 777-200” русумидаги йўловчи самолётини қидириш ишлари ҳанузгача натижа бергани йўқ.\nИталиянинг “UniCredit” банки ўтган йилни 14 миллиард евро миқдоридаги зарар билан якунлаганини маълум қилди, дейилади “Евроньюс” телеканали хабарида.\nСамолёт ғойиб бўлди\nЎтган шанба куни “Куала-Лумпур — Пекин” йўналиши бўйича парвозни амалга ошираётган “Malaysia Airlines” авиакомпаниясига қарашли “Boeing-777” русумидаги ҳаво лайнери ҳалокатга учради.\nСахифа 74, барчаси 76


Эҳтиёткорлик инсон ҳаётини асрайди ёки заҳарланиш ҳақида нималарни биласиз? - soglom.uz\nИнсон учун бебаҳо бўлган ҳаёт ҳамиша бир маромда кечавермайди. Баъзан эътиборсизлик туфайли заҳарли моддаларнинг одам организмига тушиши оқибатида турли бахтсиз ҳодисалар содир бўлади. Бу каби фавқулодда ҳолатлар инсон ҳаётига жиддий хавф туғдириши мумкин.\nЗаҳарланиш организм ичига зарарли модда тушганда содир бўлади. Бу дори-дармон ёки одам билиб-билмай қабул қилган ҳар қандай кимёвий модда бўлиши мумкин. Бундай воқеалар кўпинча уйда ёш болалар қаровсиз қолдирилганда рўй беради. Болалар ҳам катта ёшдагилар ҳам заҳарланиш қурбони бўлиши мумкин.\nОрганизмга тушганда заҳарланишга, касалликка ёки ўлимга олиб келадиган ҳар қанақа модда заҳар ҳисобланади.\nБунинг оқибатлари турли омилларга, жумладан, зарарли модда тури, унинг миқдори, рўй берган вақти, шунингдек, бу модда билан мулоқот қанча вақт давом этгани, жабрланувчининг физиологик кўрсатгичлари (унинг ёши, вазн оғирлиги) ва организмга зарарли модданинг тушиш усулига боғлиқ бўлади. Бундай модда инсон организмига овқат ҳазм қилиш ва нафас йўллари, тери ҳамда инъекция орқали тушиши мумкин.\nГазсимон ёки нафас орқали ўтадиган заҳарли моддалар нафас олганда организмга тушади. Уларга газлар ва буғлар, масалан, автомобиль тутуни, печь ёхуд иситиш қурилмасининг ҳавони ёмон тортиши натижасида хонага кирадиган ис гази, азотнинг чала оксиди (сархуш қиладиган ёки гангитадиган газ) ҳамда ишлаб чиқаришда қўлланиладиган хлор, турли елимлар, бўёқ, эритувчи-тозаловчи моддалар киради.\nАтмосфера ифлосланишининг асосий омили саноат корхоналари, кимёвий завод ва фабрикалар, автотранспорт воситалари, нефть, олтингугурт ва тошкўмир ёнишидан ҳосил бўлади.\nШунингдек, пўлат эритувчи печлар, домна ўчоқлари, кокс-кимё соҳасида азотли ўғит ишлаб чиқувчи заводлар, кўмир ва рангли металл конлари, темирйўл транспорти воситалари ҳавога узлуксиз заҳарли моддалар ташлайди. Аммо атмосферанинг саноат чиқиндилари, транспорт воситаларидан чиққан заҳарли газлар билан ифлосланиши ҳавода углерод диоксиди, сероводород, олтингугурт оксиди (IV), азот оксиди, углерод оксиди (II) миқдорининг кўпайишига олиб келади. Бу эса атроф-муҳит ҳолатигагина эмас, балки кишилар саломатлигига ҳам салбий таъсир кўрсатади. Бундай чанг ва газлар таркибида 35-50 фоиз темир, 4-14 фоиз ис гази, 8-13 фоиз кремний ва альюминий, магний, калий ва бошқа оксидлар бўлади.\nАвтотранспорт воситалари ҳавони ифлослантирувчи энг катта салбий омиллар сирасига киради. Бугун ер шарида автомобиллар сони тез суръатда ортиб бормоқда. Улардан ташқари ҳавода учувчи самолётлар, тезюрар йўловчи ва юк поездлари ҳаракати учун албатта ёқилғи керак. Ёнилғи ёнганда озми-кўпми заҳарли газлар атрофга ажралади. Биламизки, айрим саноат корхоналарида заҳарли газлар фақат кундуз кунлари тарқалиши мумкин. Аммо автомобиллар ҳаракати мутлақ тўхтамайди. Демак, ис газлари кечаю кундуз ён-атрофимизга тўғридан-тўғри ажралади. Биз бу ҳаводан бевосита нафас оламиз. Корхоналардан чиққан зарарли моддалар, албатта баланд қувурлар орқали юқорига тарқалади. Улар балки қаерларгадир кислотали ёмғир бўлиб ёғиши мумкин. Аммо автомобиллардан чиқаётган ис газлари биз яшайдиган тоза муҳитни зарарлайди.\nИнсон заҳарланганда биринчи тиббий ёрдам қандай кўрсатилади?\nЗаҳарловчи модда кишининг нафас йўли орқали ички аъзоларига кирган бўлса, беморни дарҳол хавфли жойдан очиқ ҳавога олиб чиқиш зарур. Агар модда тери орқали кирган бўлса, зарарланган жойни оқар сув билан совунлаб ювиш даркор. Кўзга тушганида сув, натрий гидрокарбонат (ичимлик содаси)нинг 2 фоизли эритмаси ёки борат кислотаси билан ювилади.\nЗаҳарловчи модда меъда-ичак йўлига кирган бўлса, беморга бир неча стаканда сув ёки калий перманганатнинг пушти рангдаги кучсиз эритмаси ичирилади ёки бармоқ билан ҳалқумни қитиқлаб, хаста одам ўқчитилади. Сўнгра уни мажбуран икки-уч марта қустириш шарт. Кейин ярим пиёла илиқ сувга 2-3 ош қошиқ фаоллаштирилган кўмир (20–25 мг) ёхуд 40-50 дона карболен таблеткаси солиб ичирилади. Шундан сўнг эса ярим стакан сувга 20 мг магний сульфат ёки натрий сульфат аралаштириб, тузли сурги ичирилади.\nЗаҳарланган кишининг нафас олиши қийинлашганда пахтага аммиак (новшадил спирти) эритмаси шимдириб, эҳтиётлик билан ҳидлатиш, нафас тўхтаб қолгудек бўлса, тезлик билан сунъий нафас олдиришга киришмоқ зарур. Беморга сунъий нафас олдириш учун уни очиқ ҳавога олиб чиқиш, кийимининг тугмачаларини ечиб, оғиз-бурнини шилимшиқлардан тозалаш даркор.\nШаҳарда тунда осмонга қарасангиз, юлдузлар жуда кам. Улар хира кўринади. Олис қишлоқларга, она табиат қўйнига бориб кўкка боқсангиз, аксинча юлдузлар чарақлаб, худди ёнингизга тушиб келаётгандек туйилади. Мана сизга тоза ёки ифлосланган ҳавонинг бир-биридан фарқи. Шундай экан мамлакатимизнинг ҳар бир фуқароси атроф-муҳит тозалигига мумкин қадар ўз ҳиссасини қўшиши энг юксак инсонийлик бурчдир аслида.\nГилос экиш ва парваришлаш бўйича тавсиялар 20 сония олдин\nФУТБОЛЧИЛАРИМИЗНИНГ ЙИРИК ҒАЛАБАСИ 29 сония олдин\nУЙҚУЧАНЛИК (нарколепсия) қандай хасталик? 31 сония олдин\n“Ақлли тиш” яратилди 48 сония олдин\nМусиқа ва санъат мактаблари – истеъдодли ёшларнинг ойдин йўли 49 сония олдин\nБолаларда кечувчи тутқаноқ хуружи ва эпилепсия: унинг сабаб ва оқибатлари хусусида 55 сония олдин\nЮз билан юзлашишни хоҳлайсизми? 58 сония олдин\nТўйиб ухламаслик ортиқча овқат ейишга сабаб бўлади 1 дақиқа олдин\nКальций эрта қаришнинг олдини олади 2 дақиқа олдин\nЁшлик элексирлари 2 дақиқа олдин


Инсонни қўрқувга соладиган дахшатли сирли кўллар | Megadunyo.UZ\nАвтор: admin 0 Комментариев заҳарли, Италия, Каинды, Камерун, Натрон кўли, Ньюс кўли, сирли кўллар, сирли ўлим, Сицилия, Танзания, Ўлик кўл, Фламинго, қозоғистон, қўрқув\nКамеруннинг шимоли ғарбий қисмида Манчум номли мамлакат таркибига кирувчи департамен бўлиб унинг худудида Ньюс дея аталган инсонларни қўрқувга соладиган кўл мавжуд. Ньюс кўлида 1986 йилнинг 21 август куни ҳали шу кунга қадар кузатилмаган дахшатли ҳолат рўй беради. Кўлдан 21 август куни тунда ўз ўзидан бўлутсимон тутун кўтарилади. Бу тутун эса ўзида барча тирик жонзот учун ўта заҳарли ҳисобланган диоксид углерод газини сақлаган. Заҳарли газ билан тўйинган тутун Ньюс кўли атрофидаги 27 км узоқликгача бўлган ҳудудни қамраб олади. Унинг натижасида эса шу ҳудудларда истиқомад қиладиган 1700 киши фожеавий тарзда бир кечанинг ўзида заҳарланиб ҳалок бўлади. Бундан ташқари барча ҳайвонлар ҳам, ҳатто майда ҳашоратларгача қирилиб кетади. Фожеани ўрганган мутахассислар кишиларнинг сирли ўлимида кўлнинг уйқудаги вулқон кратерини қоқ марказида жойлашганини сабаб қилиб кўрсатишган.\nТанзаниянинг шимолидаги Аруши вилояти таркибига Натрон номли кўл ҳам киради. Ушбу кўл ўзининг фламинголари билан машҳурдир. Аниқ маълумотларга қараганда Натрон кўли минглаб Фламинголарнинг кўпайиш жараёнига ҳам гувохлик қиларкан. Шунингдек ўша фламинголарни ўлдириб кейин мумиёлаб ўз бағрида олиб ҳам қоларкан.\nНатрон кўлининг оч қизил рангдаги холати ва унинг буғланиш жараёнида кўлга ҳеч қандай йиртқич жонивор яқинлашмас экан. Негаки Натрон кўлининг сувидаги водороднинг ва тузнинг ҳаддан зиёд ортиқлиги ундан сув ичишга келган жониворни шундайлигича ўлдириб қўймай уни шу ерда қолиб кетишига ҳам сабаб бўларкан.\nЎлик кўл дея аталадиган кўл Қозоғистонда жойлашган бўлиб у маҳаллий тилда Каинды номи билан тилга олинади. 1911 йилги зилзиладан кейин ҳосил бўлган мазкур кўл ҳакида жуда кўп сирли воқеалар мавжуд. Уларнинг аксарият қисми эса кўлда кишиларнинг сирли тарзда ғойиб бўлишидир. Шуниси қизиқарлики ўлик кўлда сув ҳарорати ёзнинг энг иссиқ кунларида ҳам бир хил яъни совуқ ҳолда бўлади ва бошқа сув ҳавзаларига ўхшаб ўлик кўлнинг ҳудуди қисқармайди. Каинды кўлининг яна бир томони унда тирикликдан далолат йўқлигидир. Янада аниқроқ айтганда ўлик кўлда ҳеч қандай жонивор яшамайди.\nМафия тарихининг ватани сифатида эътироф этиладиган Италиядаги Сицилияни эслаган бўлсангиз керак. Бу ерда Ўлим кўли номи билан аталадиган кўл мавжуд бўлиб у ўзининг кислотаси билан барчани дахшатга солади. Кўлда умуман ҳаёт йуқ. Бўлиши эса мумкин эмас. Айтишларича бир вақтлар Италия мафияси ўз душманларидан қутилиш мақсадида шу кўлдан фойдаланган экан. Яъни душманларини шу кўлга ташлашган. Кўл эса уни саноқли дақиқаларда йўк қилган. Сувдаги кислото миқдори нафақат тирик жонзот балки темир буюмларни ҳам эритиш имкониятига эга.\nАЭС ўрнида кўнгилочар боғ\nSahroi kabir g`aroyibotlari\n29.05.2016 admin 0\n23.04.2017 admin 0\nКабоб тайёрлаш сирлари\n4 ta yomon odatning foydali tomonlari\nҚадимда қандай аташган?\nСавдо ҳажмининг пасайиши\nTonggi soat 6:00 da uyg’onishning 6 sababi\nJigarni «ezuvchi» kundalik 9 ta zararli odat, uni tozalovchi 11 mahsulot\nАмерикалик фирибгар твиттер орқали 2та компанияга жиддий молиявий зарар етказди\nИнсон танаси ҳақида қизиқарли фактлар\nБоснияда номаълум улкан шар топилди\nТовуш ва эхолокация\nDunyoning eng qo’rqinchili va sirli joylari\nБотсванада сўнгги юз йилликдаги энг катта олмос топилди\nWi-Fi-кулдон кашандаларга чекишни ташлашга ёрдам беради\nҲижрий йил ҳисоби\nАвстралияда бир километрли йўловчи поезди йўлга тушди\nОнлайнда имтиҳонга тайёргарлик\nGo`zal, maftunkor, sohibjamol bo`lish uchun maslahatlar\nEchki sutining eng foydali xususiyatlari\nKir sovunning siz bilgan va bilmagan xususiyatlari bilan tanishing\nЭнг илиқ ой\nЎз фарзандларини 5-қаватдан пастга улоқтирган олмаоталик аёл жиннихонага жўнатилади\nБразилиялик нурланиб турувчи акуласи, ўз ўлжасини ўлдирмайди, аксинча тишлаб сузиб кетаверади


Навоий бепул Wi-Fi билан қопланади » Muzlik.uz - O‘zbekiston yangiliklari\nНавоий шаҳрида фаолият юритувчи Sensorika корхонаси раҳбари Норбек Арзиев навоийликларга чексиз ва бепул Wi-Fi орқали интернетга уланиш имкониятини тақдим этмоқчи. Норбек Арзиев «Газета.uz» билан телефон мулоқотида лойиҳа синов-тажриба тарзида ишга тушганини маълум қилди. Инновацион ривожланиш вазирлиги томонидан эълон қилинган стартап лойиҳалар танловида ғолиб бўлган Норбек Арзиев Латвиядан 300дан ошиқ роутер ускуналарини импорт қилгани, лойиҳани тўлақонли ишга тушириш учун барча шароитлар ҳозирланганини айтиб берди. «Айни пайтда шаҳарнинг 20та нуқтасида лойиҳа синов тарзида ишлаб турибди. Биз таклиф этаётган лойиҳанинг афзаллиги — аҳолига ҳақиқатдан ҳам бепул ва чексиз интернетнинг тақдим этилишидадир. Шаҳарнинг исталган нуқтасидан тўлқин тармоғига уланган фойдаланувчи узлуксиз 1 Мбит/с тезликдаги интернет билан таъминланади», — дейди лойиҳа муаллифи. Инновацион ривожланиш вазирлиги ахборот хизматининг «Газета.uz»га маълум қилишича, лойиҳа бўйича 1 млрд сўм давлат гранти ажратилган ва 2020 йилнинг ўзида шаҳар бўйлаб юқори тўлқинли 500та роутер ўрнатилиши кутилмоқда. "Газета.uz"да реклама Ушбу лойиҳани жорий йилнинг 21 март куни — Наврўз байрами арафасида расман ишга тушириш режалаштирилган. Муаллифнинг қўшимча қилишича, тезлиги 4 Мбит/с бўлган аналог узатма пулли обуна орқали тақдим этилади. Тошкент шаҳрида ҳам шунга ўхшаш (қисман тижорий) лойиҳалар ишга туширилган. Жумладан, пойтахт метрополитенида ҳам интернетга уланиш имконияти пайдо бўлган.\nТошкент метрополитенида бепул Wi-Fi ва электрон тўловлар кенг жорий этилади\nТошкентда синов режимида «ақлли светофорлар» ўрнатилади (+видео)\nТошкентнинг иккита бекатида бепул Wi-Fi ишга туширилди


Вафо ва садоқат, сабр- қаноат тимсоли: Саид Аҳмад ва Саида Зуннунова - uForum.uz\nВафо ва садоқат, сабр- қаноат тимсоли: Саид Аҳмад ва Саида Зуннунова\n10.06.2013 23:55 #1\n"Қаноатда Саида филча бўлурми ҳай-ҳай..."\nВафо қилсанг ўзингга-ўзинг,\nФақат-фақат шундамен билан\nТўғри келур тақдир - юлдузинг".\nБир-бирларига суяниб яшаган, вафо ва садоқатлари вақтнинг шафқатсиз синовидан ўтиб, тобланган икки улуғвор сиймо Саид Аҳмад ва Саида Зуннунова... “Қаноатда Саида филча бўлурми , ҳай, ҳай...” Бир аёлнинг турмуш ўртоғига бўлган вафо-садоқати бўлса, Саида Зуннуновачалик бўлар. Севишиб турмуш қуришгач, чилласи чиқмаган куёвни “халқ душмани” сифатида қамашади. Саида Зуннуновага турмуш ўртоғидан воз кечишни айтишади. Қатъиятли аёл турмуш ўртоғидан воз кечмайди,ўқишдан ҳайдашади, ишдан ҳайдашади. Эндигина танилиб бораётган шоиранинг шеърларини чоп этишмайди. Шунга қарамай Саидахоним кекса қайнонаси билан яшайди, турмушида бўлажак порлоқ кунларга, турмуш ўртоғини ноҳақ қамашганлигига ишонади. Рўзғорни тебратиш учун машинисткалик қилиб ижодкорларнинг асарларини машинкада ёзиб беради, одамларнинг, қадами узилган қариндош-уруғларнинг дашномларига эътибор бермайди. Балки бу кичиккина жуссасида инсонлар тарафидан отилган ноҳақликларга ўзини бепарво тутган метиндек бардош эгаси барча “заҳар-зуққумлар”ни ичига ютгандир...\nТурмуш ўртоғининг ноҳақ эмаслигига кучли ишонган ёш жувоннинг умидлари зое кетмади. Унинг Саиди Сталин вафотидан кейин оқланди. Улар бахтли ҳаёт кечиришди. Бироқ бу бахтнинг умри ниҳоятда қисқа бўлди. Энди синов даври Саид Аҳмадга етди. Аввал Саид Саидасини тарк этиб, сўнг қайтиб келган бўлса, Саидаси Саидини мангуга тарк этди. Бир-бирига суяниб, оғир-енгил кунларда сирдош, дарддош, ҳаммаслак бўлган бу икки ижодкорнинг айрилиғи жисман бўлса-да, бири иккинчисини доимо руҳан ҳис қилиб яшади. Кўз ўнгида унинг ажабтовур сиймоси ҳар лаҳзадан гавдаланди.\nЖорий йилнинг 10 июнь куни Ўзбекистон Миллий боғининг ижодкорлар хиёбонида Саид Аҳмад ва Саида Зуннунова тимсолларига бағишланган ҳайкалнинг очилиш маросими бўлиб ўтди. Маросимда Президент Маслаҳатчиси Хайриддин Султонов, Ўзбекистон Ёзувчилар уюшмасининг раиси Муҳаммад Али, Ўзбекистон халқ Қаҳрамони, шоир Абдулла Орипов, Ўзбекистон халқ шоираси Ойдин Ҳожиева, икки улуғвор адиб -Саид Аҳмад ва Саида Зуннуноваларнинг фарзанди Нодира Ҳусанхўжаевалар сўзга чиқишди.\nУшбу ҳайкал вафо ва садоқат тимсоли сифатида пойтахтимизнинг сўлим гўшасида савлат тўкиб турибди. Ҳайкал муаллифи ҳайкалтарош уста Равшан Миртожиев.\nПоследний раз редактировалось Nigora Umarova; 11.06.2013 в 00:38.\nAsror Samad, Behzod Sulaymonov, Evgeniy Sklyarevskiy, Gulchehra Ibragimova, Masud Mahsudov, Ra`noxon Xo`jaeva, Sparc, Xudoyberdi To'xtaboyev, albatros, barlos, gofurov, Знакомый\n11.06.2013 00:02 #2\nҲайкалнинг очилиш анжуманида ёзувчи Саид Аҳмаднинг Ўзбекистон Қаҳрамони унвонини олиш жараёнидаги ёзиб олинган нутқи қўйиб эшиттирилди. Қатағон йилларининг азобини тотиб кўрган инсон сифатида Мустақиллигимизнинг қадрига етишимиз даркорлиги хусусида пурмаъно нутқ ирод этган эканлар.\nЎлиш осон, яшаш қийин. Инсон ҳаёти давомида барча қийинчиликларни мардоновор сабру қаноат билан енгиб ўта билиши керак....\nЎзбекистон Қаҳрамони Саид Аҳмад\nAsror Samad, Behzod Sulaymonov, Evgeniy Sklyarevskiy, Gulchehra Ibragimova, Masud Mahsudov, Ra`noxon Xo`jaeva, Xudoyberdi To'xtaboyev, albatros, barlos, Знакомый\n11.06.2013 00:07 #3\nСаид Аҳмад нафақат ҳикоя, қисса, роман, драмалар, балки шеърлар ҳам ёзган эканлар. Ҳа, шеърлар, ёзганлар. Жезқазғонннинг Бадбахтдаласидан ёшгина келинчак Саида Зуннуновага атаб... Ушбу шеърни Саид Аҳмад ва Саида Зуннунованинг қизи Нодира опа ўқиб бердилар:\nСаид Ахмаднинг қатағон йилларида рафиқаси Саида Зуннуновага бағишлаб қамоқхонадан ёзган шеъри.\nХаёлим қалбингга бўлиб ҳамқанот\nОлис-олисларга этдилар парвоз.\nУқдим ғазалларни дўстим, азизам,\nИжод оламига берибсан пардоз.\nЮлдузлар чақнаган сахро тунида\nСомончи йўлига чиқдим пешвоз.\nЭфир тўлқинлари чайқалган кўкда\nҚулоққа урилди бир таниш овоз.\nБу овоз ёшликнинг қўшиғи балки,\nБалки ғариб йўлдошимнинг дардли нидоси.\nХаёл бўлиб учган бу қўшиқ балки\nЖондош азизимнинг ахду вафоси.\nХаёл бўлиб келдинг бугун қошимга\nҚондошлик ахдини этгали адо.\nҚанча чўллар босиб, кечиб дарёлар\nМағрур қоматингла бўлибсан пайдо.\nНе бўлди, эгилган мағрур қоматинг,\nКўзингда аламу хасрат белгиси?\nНе бўлди, хаёлинг тарқоқ паришон\nЛабларингда кўринмас ёшлик кулгуси?\nСочларингда кўринди кумуш толалар\nНе бўлди. Шу билан битдими ёшлик?\nХижрон панжасида юзларинг сўлғин.\nНе бўлди азизам кўзларинг ёшлик?\nСочингни хар оқи қалбингдан нишон,\nБир қалбки мен учун ишонч ва имон.\nСўлғин юзларингда менинг соям бор,\nШу учун бахтимдан қилмайман гумон.\nЁшлик хали ўтмаган, кексалик узоқ\nХали ечилмаган юзларча жумбоқ.\nҚуёшдек порлоғу-булоқдек тиниқ\nОламни кўрасан ўз қалбингга боқ!\nБилиб қўй, эртанинг қулоғи сенда.\nЯнги ғазалларла бўл Зебунисо.\nТақдир жиловини олгил қўлингга,\nИжод оташида тобланиб расо.\nШу улуғ карвондан қолма орқада\nКўтарил мехнатла пояма-поя.\nИлхом қанотида учгил юксакка\nЭрк олган кишига йўқдир нихоя.\nМен эса олисда, сенинг ёдингла\nЎтли нафасингла юпатиб гохо\nСимоб томчисидек беқарор қалбни,\nЎтган кунларимга бераман бахо.\nҒариблик парчалаб ташлаган танни\nҚалбинг хароратила этасан шифо.\nЭй менинг покиза дўстим, сирдошим,\nБормикин дунёда шунчалик вафо.\nПок эдим. Покдирман ва бўлғайман пок\nЭлнинг ғазабига эмасман сазо.\nГар қилсам хиёнат шу азиз элга\nКўзларим ўйилсин, кўрмасин зиё.\nТуққан ер бағридан бермай парча жой\nХавода муаллақ қолсин жасадим.\nОқ сутин кўкларга совурсин онам,\nСаидам демасин мени Саидим.\nПоследний раз редактировалось Nigora Umarova; 11.06.2013 в 00:17.\nAsror Samad, Behzod Sulaymonov, Evgeniy Sklyarevskiy, Gulchehra Ibragimova, Masud Mahsudov, Ra`noxon Xo`jaeva, Xudoyberdi To'xtaboyev, albatros, barlos, gofurov, Знакомый\n11.06.2013 00:14 #4\n+ 21 226/64\nМангу порлар ўт - икки шоним\nСаида Зуннунованинг 75 йиллигида ўқилган\nСизни десам титрайди жоним.\nГарчанд ниҳон, кўздан нарисиз,\nУзун ҳаёт бўлди, кўприк қил,\nБир жононга беролмади дил.\nТушларида севиб, севдириб,\nЎнгларида ўтди ўлдириб-\nБир эркакни этдингиз сарсон!\nЮз йил ўтди Сиз учун бир жон.\nЭркакларнинг шўх жононини\nБулар ҳазил, чиндан келай мен,\nУй кўрмади бошқа бир қайлиқ.\nЁстиғининг ярми бўш бўлди!\nТўлдирувчи, ўлдиргувчи ИШҚ,\nУзун умр унга ишқ бўлди!\nСаидахон тунда У билан\nТонгда учиб кетар қуш бўлди!\nОмон бўлсин жуфти –ҳалоли,\nУндан ёдгор Нодира-боли,\nДеб бор умрин тиколган инсон-\nШул қадарки юксалган инсон!\nЁдга тушар қалтис йилларки,\nТиғда юриб ўтказганлари.\nЁлғизликнинг тунда, тонгида-\nМихда юриб ўтказганлари.\nХудди қувиб ғам-шон ўтдилар,\nҲар довондан полвон ўтдилар!\nЎтди. Аммо бир оҳ ўтмади,\nЮрагидан бир доғ ўтмади.\nШеър саҳнидан бошқа бир сокин,\nСаидадай булоқ ўтмади!\nГарчанд ҳижрон, гарчанд фироқ-Сиз,\nЭл онгида ёнган чироқсиз!\nМангу порлар ўт, икки шоним-\nСаид Аҳмад, Саидахоним!\nAsror Samad, Behzod Sulaymonov, Evgeniy Sklyarevskiy, Gulchehra Ibragimova, Masud Mahsudov, Nigora Umarova, albatros, barlos, gofurov\nМеню пользователя Halima Xudoyberdiyeva\nНайти ещё сообщения от Halima Xudoyberdiyeva\n11.06.2013 00:24 #5\nРаҳматли (афсусларким, бугунги кунда раҳматли дейишга тўғри келмоқда) ёзувчи, ардоқли адибимиз Ўткир Ҳошимов устозлари Саид Аҳмад ва Саидахоним Зуннунова ҳақида шундай хотирлаган эдилар:\nБир фарзанд вояга етиши учун ота-онанинг қанча меҳнати сингади. Бир дарахт ҳосилга кириши учун боғбон қанча азият чекади! Бир одамнинг қаддини ростлаб эл-юртга нафи тегиши учун қанча устоз парвариш қилади. Шу маънода ҳамма қатори менинг устозларим ҳам оз эмас. Мактабда саводимни чиқарган, университетда сабоқ берган, биринчи асаримни эълон қилган устозларнинг барчасини бирдек ҳурмат қиламан. Бироқ шулар орасида ўзим алоҳида эҳтиром билан қадрлайдиган, қувончли дамларда ҳам, бошимга “булут” келган онларда ҳам ёнимда турган, ҳамиша тўғри йўл кўрсатган икки инсонга айрича ихлос қўйган эдим. Бири-Озод Шарафиддинов, бири Саид Аҳмад ака эди... Афсуски, бугун Саид Аҳмад ака ҳақида ҳам “эди” дейишга тўғри келади...\nСаид Аҳмад тўла маънода халқ ёзувчиси эди! Устоз билан мамлакатимизнинг турли чеккаларида бўлганмиз. Бу атоқли адибни ҳамма ерда бошига кўтаргудек бўлишар, бир лаҳза бўлса-да суҳбатини олиш учун ёпирилиб келишар, қувончини ҳам, ташвишини ҳам ёзувчи билан сидқидилдан бўлишар эдилар. Бунинг боиси Саид Аҳмад ака оддий инсонларнинг турмушини, қувонч ва армонларини жуда яхши билар, ўзининг теран ва гўзал асарларида шу туйғуларни тасвирлар эди.\nАдибнинг тўнғич ҳикояларидан тортиб “Уфқ” трилогиясигача, кичик ҳажвияларидан тортиб ўнлаб мамлакатларда саҳналаштирилган “Келинлар қўзғалони” комедиясигача ўзбек халқининг содда-донишмандлиги, бағрикенглиги, жўмардлиги мамаман деб кўриниб туради. Биргина “Келинлар қўзғалони”ни олинг! Ғарб томошабини комедияни кўрганида бир нарсага ҳайрон қолиши табиий. Фармонбиби ёшибир жойга борган кампир бўлса, оддий нафақахўр бўлса, савод масаласи ҳам “жуда мақтанадиган” даражада бўлмаса, нега казо-казо лавозимда ишлайдиган ўғиллари, келинлар унинг олдида икки букилиб таъзим қилади? Нега ҳар гапига “хўп бўлади, ойижон” деб туради. Қизиғи шундаки, айнан ўша ажнабий томошабин бир жиҳатдан ҳайрон бўлади, иккинчи томондан Фармонбиби билан унинг оиласини, фарзандларини яхши кўриб қолади! Дунёда ўзбек деган халқ борлигига, унинг ота-онани эъзозлаш деган ғаройиб удуми борлигига қойил қолади! Биргина шу ҳолатнинг ўзиёқ Саид Аҳмад деган улкан санъаткор ўз халқининг фазилатларини жаҳон саҳнасига олиб чиқди, деган маънони англатади. Биргина шунинг учуноқ адиб санъатига тасанно айтсак, истеъдодига таъзим қилсак арзийди...\nСаид Аҳмад юзлаб дилкаш ҳикоялар, ўнлаб қисса ва романларяратган адибгина эмас, ўнлаб шогирдлар тарбиялаган устоз ҳам эди. Халқ ёзувчиси бўладими, оддий талабами, ким яхши асар ёзса қувониб кетар, худди ўз устози Абдулла Қаҳҳор каби ўша қаламкашни, албатта, топиб бошини силар эди. Саид Аҳмад мактабидан баҳрамандбўлганим билан фахрланаман. Ҳали айтганимдек, устозим билан мамлакатимизнинг деярли барча туманларида бўлганман. Саид Аҳмад кириб борган даврага айрича файз қўнар, ўша хонадон нурга тўлиб кетгандек бўларди. Кўплар Саид Аҳмадни дунёдаги энг бахтли, хушчақчақ инсон деб ҳисоблар, аммо бу одам қалбида қанчадан-қанча армонлар борлигини ҳаммаям билавермас эди...\nAsror Samad, Behzod Sulaymonov, Evgeniy Sklyarevskiy, Gulchehra Ibragimova, Masud Mahsudov, Ra`noxon Xo`jaeva, albatros, barlos, gofurov\n11.06.2013 00:27 #6\nЁзувчи Ўткир Ҳошимов\nСаида Зуннунова гўзал ва дардли шеърлар ёзган шоира эди. Саида Зуннунова теран мантиқли ҳикоялар ёзган адиба эди. Саида Зуннунова – вафодор аёл, пўлат иродали инсон эди...\nУстозим Саид Аҳмад аканинг хонадонида кўп бўлганман. Саида опанингдастурхонидан туз ичганман. Бир қанча асарларим қўлёзмасини Саид Аҳмад ака билан бирга саида опа ҳам ўқиган. Самимий, жўяли маслаҳатлар берган...\nБир сафар Саид Аҳмад ака билан Водилга бордик. Устоз ўзининг “теша тегмаган” хушчақчақ гурунги билан даврани обод қилиб ўтирди. Иттифоқо бир киши Саида опанинг ҳаётдан эрта кетгани ҳақида ўкиниб гапириб қолди. Саид Аҳмад ака индамай ўрнидан турди-да, сигаретининг учини эзғилаган куйи нари кетди. Анчагача устоздан дарак бўлмагач, кўнглимга ғулғула тушди. Излаб борсам, сой бўйидаги каттакон харсангтош устида сигарет чекиб ўтирган экан.\nСувнинг шовуллашидан келганимни эшитмадими, қайрилиб қарамади. Яқин бориб қарасам, ботиб кетаётган қуёшга тикилиб ўтирибди. Икки кўзи жиққа ёш! Қўрқиб кетдим. “Унақа қилманг, устоз” деб елкасига кафтимни қўйган эдим, чуқур хўрсинди. “Болам, бу дунёга нуқул азоб чекиш учун келган эканман”,- деди-да юзини кафти билан тўсиб олди...\nШу кеча бошига тушган савдоларни бирма-бир айтиб берди. Умрининг энг бахтли онлари ҳам бахтсизлик билан қоришиб кетганини айтди. Саида опага уйланган куни Тошкентда тўй бўлган, Андижонда - аза! Ўша оқшом Саида опанинг укаси тўсатдан вафот этиб қолган... Ёш келин-куёв бир-бирининг дийдорига тўймай туриб, 1950 йил баҳорида кўчада кетаётган ёш ёзувчини икки сўхтаси совуқ икки қўлидан ушлаб, машинага тиққан-у, “ҳе йўқ - бе йўқ” “халқ душманисан”, деб ўн бир ой “одиночка”га ўтқазиб қўйган. Гуноҳи нималигини билмаган одамнинг, айниқса кўнгли қоғоздек оппоқ ижодкорнинг салкам бир йил қоронғу камерада бир ўзи ўтиришини тасаввур қилинг! Буниси ҳам майли. Ёзувчи Саид Аҳмад қамалгач шоира Саида Зуннуновани ҳам сиқувга оладилар. Ёзувчилар уюшмасида мажлис қилиб, “Ёки “Эрим халқ душмани – ундан воз кечаман”- деб тилхат ёзиб берасан, ёки ёзувчилар сафидан ўчириласан” - деб шарт қўядилар.\nЎша машъум йилларда эрининг “халқ душмани” эканини тасдиқлаб, газетага ёзиб чиққанлар ҳам, эрини қаматиб юборганлар билан “апоқ-чапоқ” бўлиб кетган хотинлар ҳам бўлган... Балки шоирани ўртага олиб “талаган” ҳамкасблар Саида Зуннуновадан ҳам шуни кутгандир. Аммо Саида опа бошқача йўл тутган:\n-\tМайли, эримни “халқ душмани” дейишим мумкин. Аммо менингҳам битта шартим бор. Мени эрим билан юзлаштиринглар! Эрим ўз оғзи билан “Ҳа, мен халқ душманиман”.-деса, ўшанда ишонаман!\nШоирани ҳақорат қиладилар. Ёзувчилар уюшмасидан ҳайдайдилар. Асарларинибосишни таъқиқлаб қўядилар... Ёш келинчак билан қайнона амалда оч қолади... Шунда Саида опа келинлик бисоти – тилла тақинчоқларини сотиб, машинка харид қилади. Қозоқ адиби Мухтор Авезовнинг Давлат нашриётида чиқаётган “Абай” романи таржимасини машинкадан чиқарадива меҳнати эвазига ҳақ олиш учун нашриётга боради.\nЎша йиллари нашриётда Касабов деган машҳур бухгалтер ишлаган экан. Унинг лақаби “Қассобов” бўлган. Сабаби – қалам ҳақи олишга келган одам борки, “Қассобов”га “чўтал” тўлашга мажбур бўлган. Ҳатто Ойбек, Ғафур Ғулом каби алломалар ҳам “Қассобов”га ширинкома беришган...\nШундай қилиб Саида Зуннунова ҳам “машинисткалик” қилиб топган пулини олиш учун нашриётга боради. Ўзига тегишли бўлган ҳақни олгач, “Қассобов”га “улуш” ташлаб чиқиб кетади. Шунда бухгалтер унинг орқасидан югуриб чиқади. Йўлак бошида унга етиб олиб, шундай дейди:\n-\tҚизим, келиб-келиб сендан пул оламанми? Ма, ўзингга ишлат! Сен қизим, хафа бўлма. Худо хоҳласа, эринг қутулиб келади. Бу кунлар унутилиб кетади!\nХўрликлар кўравериб, ҳақоратлар эшитавериб, юраги тш қотиб кетган, бутун иродасини муштига тугиб, ҳеч кимнинг олдида бир томчи ёш тўкмасликка қасам ичган Саида опа, қўни-қўшнилар у ёқда турсин, унча-мунча қариндошлар ҳам “халқ душмани”нинг хотинидан юз ўгирган бир пайтда етти ёт бегона одамдан бу гапни эшитиб, дод солиб йиғлаб юборади!\nАгар мен ҳайкалтарош бўлсам, Саида Зуннунованинг бошини силаб турган Касабов ҳайкалини яратардим!\nСаид Аҳмад ака шунча кўргуликларга қарамай, нолимади, ҳаётдан безмади. Аксинча, бир-биридан гўзал, нурли асарлар яратди. Адиб ижоди Мустақилликдан сўнг янада самарали бўлди. Мустабид тузум зуғуми туфайли бошига тушган шўришлар тасвирланган китоблари бугунги ёш авлодни Истиқлолни қадрлашга ундовчи хитоб каби янграйди.\nМен бир нарсага қаттиқ ишонаман. Яратганнинг тарозуси бехато ишларкан! Саид Аҳмад Бадбахтдала деган қор саҳросинингмис конида минг бир азобда ўтказган йилларини Аллоҳ унга нурли қилиб қайтариб берди. Ўзининг ибораси билан айтганда бир вақтлар она шаҳри – Тошкентдан қўлига кишан уриб “халқ душмани” сифатида бадарға қилинган адиб Халқ ёзувчиси бўлди. Юртбошимиз фармони билан Ўзбекистон Қаҳрамони деган унвонга сазовор бўлди.\nСаид Аҳмад аканинг ҳаммага ҳам насиб этавермайдиган тағин бир бойлиги бор. Бу – Китобхон меҳри! Имоним комилки, янгидан янги авлодлар Саид Аҳмад исмли улуғ адиб асарларини яна кўп йиллар бағрига босиб ўқийди!\nAsror Samad, Behzod Sulaymonov, Evgeniy Sklyarevskiy, Gulchehra Ibragimova, Masud Mahsudov, Ra`noxon Xo`jaeva, albatros, barlos, gofurov, Знакомый\n11.06.2013 00:29 #7\nШоирамни изладим мен арғувонлар бағридан,\nГулга тўлган маконлардан, ломаконлар бағридан.\nФариштадай ўлтирарсиз қадру иймон тахтида,\nШу - ҳаётнинг Саидаси, даврон сўзли сози шул,\nШу – ҳаётнинг Саид Аҳмади, карвон сўзли сози шул...\nЎзбекистон халқ шоираси Ойдин Ҳожиева\nGulchehra Ibragimova, Masud Mahsudov, Ra`noxon Xo`jaeva, albatros, barlos\n11.06.2013 09:23 #8\nСаид Аҳмад ва Саида Зуннуноваларнинг фарзанди аржумандлари Нодира опа Ҳусанхўжаева билан.\nBehzod Sulaymonov, Gulchehra Ibragimova, Ra`noxon Xo`jaeva, albatros\n11.06.2013 09:37 #9\nНигорабону бўлиб ўтган ушбу тадбирни жуда мукаммал ва чиройли ёритибсиз. Раҳмат!\nТадбир ҳақида яна айрим лавҳалар мана бу ерда\nBehzod Sulaymonov, Nigora Umarova, Ra`noxon Xo`jaeva, Ulugbek Taylakov, albatros\n22.06.2013 21:10 #10\nнародный писатель Узбекистана\n+ 29 215/71\nУстоз Саид Аҳмаднинг 60 йиллигига бағишлаб Андижонда, Қўқонда, Наманганда юбилейларда ўқилган шеър\nШукурким, Аллоҳ берди устоз Саид Аҳмадни,\nҲам дўсту шогирдга денг бу илоҳий муқоматни.\nҲалол ёзгин, чин ёзгин, ёзганинг нурга тўлсин,\nШу хусусда дарс берар ҳар кун қилиб насиҳатни.\n“Уфқ”дек кенг қалбида меҳру муҳаббат мавж урар,\nИжодда қусур бўлса, билмас асло шафқатни.\nИқтидор кўрса ёшда, жони фидо камолига,\nБошин силар эрта-кеч Муроду, Ўткир, Неъматни.\nДардинг олар сўз билан қайғура берсанг агар,\nДаф қилишга чоғланар бошингдаги мусибатни.\nКулдириб айтганда сўз неки деса шифо бўлгай,\nШифо топгай рақибҳам, ҳам унутгай хусуматни.\nКўнгли очиқ, қўли очиқ Дўрмондаги дарвозадек,\nТопганим дўстга дейди холо билмас маломатни.\nТаълим олдик, ўргандик, гўзаллик шайдоси бўлдик,\nУстоздан олиб оз-оз ушбу гўзал фазилатни.\nТагобий қуллуқ қилгин, Аллоҳнинг чин Саидига,\nТангрим унга мўл бергин, бахту умр саодатни.\nХабар форум фойдаланувчиси номидан булим муҳаррири томонидан жойлаштирилмоқда. Бу хақида батафсилроқ.\nСообщение опубликовано от имени пользователя модератором раздела. Подробнее об этом.\nAsror Samad, Nigora Umarova, Знакомый\nМеню пользователя Xudoyberdi To'xtaboyev\nНайти ещё сообщения от Xudoyberdi To'xtaboyev


Ҳомиладорлик даврида касалликларнинг олдини олиш усули - Daryo\n08:57, 15.09.2021 16669\nҲомиладорлик пайтида кўп касалликлар ташқи аломатларсиз, билинмасдан ривожланади. Оддий пешоб таҳлили қадимдан табибларга ташхис қўйишда ёрдам бериб келган.\nXIX аср охирларидан бошлаб пешобни биохимик ва микроскоп таҳлили йўлга қўйилгандан бери ўз моҳиятини ҳозирги даврда ҳам йўқотгани йўқ. Аксинча касалликларнинг бошланғич даврида аниқлашда муҳим восита ҳисобланади. Ҳомиладорлик пайтида пешоб таҳлил қилиш ушбу даврнинг ўзига хос патологияси токсикоз ва гестознинг асоратларини ўтказиб юбормасликка ёрдам беради. Бу даврда буйраклар икки ҳисса кўп ишлайди, нафақат онанинг, балки боланинг ҳам қонини тозалайди. Шунингдек, ўсаётган бачадон пешоб йўлини сиқади, пешоб турғунлигига ва буйракнинг шишига олиб келиши мумкин.\nПешобдаги ўзгаришлар нимани англатади?\nАцетон: агар ҳомиладорликни дастлабки босқичларида ацетон даражаси кўтарилса, оғир токсикоздан далолат. Бу организмда метоболик жараёнлар бузилганини кўрсатади.\nПешобнинг лойқаланиши: пешобнинг шаффофлиги бузилган бўлса, унда микроб, лейкоцит, оқсил борлигига шубҳа қилиш мумкин. Чўкма пайдо бўлиши тузлар кўпайганига, метоболик касалликлар қўзғалганига ишора.\nОқсил: энг хафли кўрсаткичлардан бири бу буйракда қон айланишининг бузилганига далолат. Оқсил даражасини 0,033глитрдан ошиши ҳомиладорликнинг жиддий асоратлари нефропатия ёки гестоз ривожланаётганини кўрсатади. Бу каби ҳолатда зудлик билан даволанишни бошлаш керак.\nПешобда лейкоцитларнинг мавжудлиги буйрак, сийдик йўлларида яллиғланиш борлигини кўрсатади. Касаллик аста-секин ривожланиб, авж олиши мумкин.\nПешобда эритроцитлар — бу сурункали нефрит, гломерулонефрит авж ола бошлаганини билдиради.\nПешобда глюкоза миқдори ошиши яширин қандли диабет борлигига шубҳа уйғотади, бу қўшимча текшурувларни талаб этади.\nПешоб топшириш қоидалари\nПешобни таҳлил қилиш учун махсус тоза идишга эрталабки уйқудан кейинги пешобни ўрта қисмини олиш керак. Топшириш вақтида дори-дармон, витамин, антибиотик, гормонлар ва ранг берувчи таомларни истеъмол қилиш мумкин эмас.\nҲомиладор аёлларга умумий пешоб таҳлили:\nбиринчи уч ойликда – ҳар тўрт ҳафтада бир марта;\nиккинчи ва учинчи ойликда – ҳар икки ҳафтада бир марта;\n35 ҳафталигидан бошлаб ҳар ҳафтада топшириш буюрилади.\nЖуда оддий ва осон топшириладиган пешоб таҳлили ҳомиладорлик пайтида организмда ривожланаётган кўп касалликларнинг анча олдин, ҳали аломатлари бошланмасдан аввал намоён қилади.\nҲомиладорликдаги эрта токсикозлар аёлларга қандай хавф туғдиради? Эксперт билан суҳбат\n16:25 Бугун 4909\n16:10 Бугун 1714\n17:19, 25.10.2021 67690\n16:16, 25.10.2021 56148\n13:10, 25.10.2021 48491


Мукофотлар муборак, азиз фахрийлар! - Уч илдиз\nҚарорини ижросини таъминлаш мақсадида Тошкент шаҳар ҳокимлигида жорий йилнинг 2 май куни “Меҳнат фахрийси” кўкрак нишони соҳибларини тақдирлаш маросими бўлиб ўтди.\nМаълумки “Меҳнат фахрийси” кўкрак нишони билан мамлакатимизнинг иқтисодиёт, ишлаб чиқариш, илм-фан, маданият, таълим, соғлиқни сақлаш, юриспруденция ва бошқа соҳаларида кўп йиллар давомида ҳалол ва самарали меҳнат қилган нафақа ёшидаги юртдошларимиз, шунингдек, ҳаётини оилалар мустаҳкамлигини сақлаш, фарзандларимизни жамият олдида масъулият, миллий ва умуминсоний қадриятларга, катталарга ва ёш авлод вакилларига ҳурмат, она Ватанга муҳаббат, истиқлол ғояларига садоқат руҳида тарбиялаш ишларига бағишлаб, жамиятимизда ҳурмат қозонган оналар тақдирланадилар.\n— Мамалакатимиз, пойтахтимиз ҳаётида қутлуғ иш, қутлуғ тадбир бўлиб ўтди. Бутун умрини ҳалол меҳнат қилиб, жамоат ишларида яхши хизмат кўрсатган, яхши кўрсатгичларга эришган бир гуруҳ меҳнат фаҳрийларига давлат раҳбари томонидан тассис этилган “Меҳнат фахрийси” кўкрак нишони” топширилди. Бундай юксак мукофотни байрам арафасида бизга берилиши, камтарона меҳнатимизни юксак қадирланиши, доимий эътиборда бўлаётганлигимиз учун президентимизга раҳмат айтамиз. – дейди “Меҳнат фахрийси” кўкрак нишони соҳиби тарих фанлари номзоди, доцент Миралимов Шавкат Аббасович.\nЯна бир бор мукофотлар муборак бўлсин азиз фаҳрийларимиз!\nNext story Филология масалалари ёшлар талқинида\nPrevious story Истиқболли лойиҳалар аҳоли бандлигини таъминлаш ва юрт фаровонлигига хизмат қилади


Qalampir.uz - Ўзбекистонда 9 хонали телефон рақами тизими ишлай бошлади\n10:22, 10.09.2018 Жамият\n9 рақамли тизимга ўтгандан кейин ҳар бир операторда яна 10 миллион рақам бериш имкони яратилади.\nЎзбекистон телефон тармоғида 9 талик рақамлаш тизимига ўтиш бўйича ишлар амалга оширила бошланди.\nБугун, 10 сентябрь кунидан бошлаб кимгадир телефон қилмоқчи бўлсангиз 7 та эмас 9 та рақамни теришингизга тўғри келади. Бу ҳақда ЎзА маълум қилди.\nБунда ҳудуд ёки мобил оператор кодини териш шарт.\nМасалан: “Билайн” коди 90 ёки 91. Агар сиз 9053510 рақамини терган бўлсангиз, энди 90 9053510 ёки +998909053510 теришингиз мумкин.\nАввалроқ 9 рақамли рақамлаш тизимига ўтиш тўғрисидаги қарор шаҳарлараро рақамларни териш жараёнини соддалаштириш учун қабул қилингани маълум қилинган. Айни вақтда мобиль алоқа операторларининг рақамлар захираси деярли тугаган бўлиб, алоқа хизматларига бўлган талаб кундан-кунга ортиб боряпти. Айни вақтда Ўзбекистонда 22 миллионга яқин абонент шунча рақамдан фойдаланиб келиняпти.\n9 рақамли тизимга ўтгандан кейин ҳар бир операторда яна 10 миллион рақам бериш имкони яратилади. Яъни рақамлар танқислигига чек қўйилади. Бунда тезкор қидирув рақамлари 3 хонали (102,103, 104,), қисқа рақамлар 4 хонали (1005, 1055 каби) тарзда, ўз холида қолади. Провайдерлар абонентлари (ООО “ЭАСТ ТЕЛЕКОМ”, ООО СП “БУЗТОН”, ООО СП “САРКОР ТЕЛЕКОМ” и ООО “ШАРҚ ТЕЛЕКОМ”) рақамлари учун 78 коди жорий этилди.\nАҳолига бу ўзгаришлар ноқулайлик туғдирмаслиги учун фойдаланувчи қўнғироқни нотўғри амалга ошираётганда автоматик равишда кўрсатма бериш йўлга қўйилган. Республика телекоммуникация тармоқларини бошқариш марказининг веб сайтида барча уяли ва симли операторларнинг кодларини излаш тизими жойлаштирилди. Бундан ташқари, ушбу марказ Телеграммда операторлар кодини топиб берадиган ботни ишга туширган.\nҲозирда Ўзбекистонда 5 та мобил алоқа операторлари ҳамда 5 та симли телефон алоқаси фаолият кўрсатмоқда. Уларни 9 хонали рақамли тизимига ўтказиш 20 кун давомида амалга оширилади.\nТеглар:Телефон рақами Bilayn


Фарғона вилоятнинг таълим муассасалари директорлари иккитадан олиши керак бўлган “Гўзал ва бетакроримсан, муқаддас Ватаним, жоним сенга фидо, Ўзбекистоним!” шиорининг ҳар бири 90 минг сўмдан.\nШу йилнинг 2 июнида чиққан Ўзбекистон Президентининг “Ўзбекистон Республикаси давлат мустақиллигининг йигирма беш йиллик байрамига тайёргарлик кўриш ва уни ўтказиш тўғрисида”ги қарорида айни шу шиор байрамнинг асосий ғояси бўлиши кераклиги айтилган эди.\n“Районо рахбарлари қайсидир босмахона билан шартнома тузган бўлса керак”, – деди Eltuz.comга исми сир қолишини сўраган риштонлик мактаб директори.\nУнинг билдиришича, туманда 64 та мактаб бор. Яна боғчалар, мусиқа ва санъат, спорт мактаблари, “Баркамол авлод” болалар маркази каби Районо тасарруфидаги “Баркамол авлод” болалар маркази каби муассасалар мавжуд.\n“Уларнинг ҳар бири камида иккитадан шу шиор битилган баннерни олиши шарт ва зарур. Бу шиор муассасанинг энг кўринарли жойига осиб қўйилиши керак” – дейди директор.\nУнинг фикрича, Районо раҳбарлари шиорнинг сотилишидан манфаатдор. Бўлмаса ҳар бир мактаб директорининг қўлига иккитадан мажбуран тутқазвормаган бўларди.\nРайоно раҳбарлари билан боғланганимизда, ҳақиқатдан ҳам баннерлар сотилаётганлигини айтишди. Бироқ, улар ҳам “юқори”нинг топшириғини бажараётган экан.\nБугунгача Ўзбекистондаги мактаб, боғча ва бошқа тарбия муассасаларида ўлпонлар шусиз ҳам етарли эди.\nМактаб таъмири, темир-терсак, макулатура, келиб-кетадиган текширувчилар, чопиққа бормаслик, ипак қурти боқмаслик учун йиғиладиган йиғимлар устига, яна мустақиллик байрами арафасида “Шиор пули” ҳам қўшиладиган бўлди.\ndata-title="Мажбурий сотилаётган мустақиллик шиори" data-description="Фарғона вилоятнинг таълим муассасалари директорлари иккитадан олиши керак бўлган “Гўзал ва бетакроримсан, муқаддас Ватаним, жоним сенга фидо, Ўзбекистоним!” шиорининг ..." data-image="https://eltuz.com/wp-content/uploads/2016/05/rasm1487.jpg" data-url="https://eltuz.com/asosiy-mavzular/196298/" data-services="facebook,odnoklassniki,twitter,telegram" data-counter="ig">\nСамарқанд форуми Ўзбекистонда инсон ҳақлари бузилишига ҳамоҳанг бошланди\nCамарқандда 22 ноябрь куни Инсон ҳуқуқлари умумжаҳон декларациясига бағишланган Осиё форуми инсон ҳақларидан кўз юмилиши фонида кечмоқда. Парадокс шундаки, ...\nКаримов оиласи билан навбатдаги коррупцион машмаша\nФранциянинг Mediapart интернет нашри томонидан қўлга киритилган ва European Investigative Collaborations (EIC) консорциумидаги ҳамкасбларига тақдим этилган махфий маълумотлар Ўзбекистоннинг ...\nМуҳаммад Солиҳ шоир ва сиёсатчи. 1949 йил 20 декабрда Хоразмнинг Урганч туманида дунёга келган. Тошкент давлат университетининг журналистика факультети ...